No, pridi k meni domov kaj na obisk...moj otrok trenutno je zgolj in samo meso, tak da že mene skoraj skrbi, prav nič drugega je ne zanima...iz sendviča poje klobase, zelenjavo zmeče psom na tla, krompir in riž pusti na krožniku, ona se pa veselo masti s klobaso in zrezkom. Pa ima na razpolago prav vse kar ji srce poželi : <p/> +1 Noče niti sadkarij, ne testenin, krompirja, niti zelenjave, niti sadja ... Pa njegova mati je skoraj samo zelenjavo in sadje, fotr pa skora samo škrob. <p/> Na sosednjem forumu se nekoga prepričevali, da naj ne kupi mešanca. Citiram del besedila, ki govori proti nakupu mešanca: <p/> "...obe te pasme kavalir in mops imajo težave s srcem in da ne glede ali je pes mešanec ali z rodovnikom da moraš vedeti da zdravljenje je drago, jaz imam kavalirja z rodovnikom in ga že 3 leta in pol ohranjamo pri življenju samo še z zdravili, koliko pa so me vsi obiski pri veterinarju, vsa zdravila stala, pa sicer ne seštevam ampak ziher okoli 2000 evrov, verjetno pa še več, tako da nakup psa je še najcenejši, boš pa če kupiš psa pri preverjenem vzreditelju vedel da bo psu začelo recimo srce popuščati pri 8, 9 letih..." <p/> Zakaj naj bi torej kupila psa z rodovnikom? Zakaj že? Tole pisanje me zagotovo odvrne od tega. <p/> Mogoče veš kateri testi so obvezni pri mopsu in kavalirčku za vzrejno? En, več,..? (res ne vem, zato sprašujem) <p/> boš pa če kupiš psa pri preverjenem vzreditelju vedel da bo psu začelo recimo srce popuščati pri 8, 9 letih, poznam pa tudi primer nerodovniškega kavalirja ki ima že pri 4 letih šum na srcu 4 stopnje (kar je imel moj pri 8 letih). <p/> VSI kavalirji imajo probleme s srcem. Ce kupis pri preverjenem vzreditelju, se bodo pojavili problemi pri 8,9 letih, ce ne se lahko pojavijo ze dosti prej. <p/> (je pol vprasanje, zakaj bi si clovek zelel psa, ki ima ze v startu probleme s srcem, ampak ok, vsakemu svoje) <p/> @ solata Odkar je na "sosednjem forumu" uporabnik 007 postavil preprosto vprašanje, se je v naslednjih 3-4 straneh sprožil "rodovniški avtomat" in nekontrolirano pričel blejati ene in iste naučene floskule, ki SPLOH niso odgovor na postavljeno vprašanje in začel človeka divje posiljevati s svojo logiko, ki ne dopušča drugačnega mnenja. Žal so "avtomatizirani sužnji" rodovniškega lobija tudi na tem forumu in tudi tukaj vsiljujejo uporabnikom svoje prepričanje. <p/> Zakaj pa? Je pač problematična pasma v določenih zdravstvenih aspektih. Zakaj bi se to skrivalo? S tem, da če se vzame iz konteksta en odstavek, je itak podlo. Ta pes, če se ne motim ima okoli 9 let. In je čisto prav, da se opozori človeka, ki ne ve kaj kupuje, da sta obe pasmi lahko rizični, sploh, če psi-starši nimajo narejenih zdravstvenih testov srca. <p/> In tale mešanica nebi čisto nič pripomogla k boljšemu zdravju, ampak glih nasprotno. In če so ga že usrali in neimeli psov pod nadzorom ni potrebno da potencialne skrbnike telilh mladičkov "vzreditelj" zavaja z molkom. Oz. dopuščam možnost, da jim je to povedal, ampak glede na splošen odziv mislim, da jim ni. <p/> Ali vidva pravita, da se o problemih nebi smelo govoriti? Glede na to, da je sledljivost možna, se sploh lahko o njih govori, pri mešancu pač ne, kar pa ne pomeni, da bo pa zdrav <p/> In da se ostaja v temi... ravno z nadzorovano vzrejo, se zadeve lahko izboljšajo. Brez nadzora, brez testov, po možnosti s prvim za vogalom pa res ne moreš zmanjšat pojavljanje določenih hib. Testi definitivno niso vse, ampak lahko pomagajo pri marsičem, riziko je pa itak zmeraj. Sej se govori o živih bitjih in ne o karbonskih vlaknih <p/> Pomoje bi zadostoval odgovor, ki bi človeku povedal kakšne so lastnosti in potrebe OBEH pasem in pika. Tako pa je bil možakar deležen "predavanja", ki ga ni naročil niti ga ni pripravljen plačati. Parkrat je na to tudi opozoril, nato pa obupal. <p/> Meni je itak izgledal kot nekdo, ki bi rad kupil čimcenejše darilo in v splošnem je dobil zelo izčrpne odgovore (čeprav ni pričakoval obširnosti) in celo začuda ni dobil samo lekcij o tem, da se živali ne kupuje za darilo. Sklepa se lahko samo po napisanem... kaj čmo... tako je na forumu... <p/> Ja. Funkcionalna nepismenost in / ali nestrpnost do drugače mislečih. Žal ni tako samo na forumu. <p/> Teh hib je že preveč. Nastale so pa takrat ko se je začela standardizacija to pa je če se ne motim v viktorijanski dobi. Zmagal ste ;-) Vsak ima svoje poglede na svet, živali itd. Nimaš kej. <p/> Nekaj bi vas še vprašal. Mogoče kdo živi na Viču. Lahko bi se kdaj dobili pa šli skupaj ne vem na PST ali rožnik. Mi smo se preselili pred kratkim tako da nobenega ne poznamo oz. jih je malo. Družba nama vedno pride prav:-) <p/> Veš kaj me najbolj žalosti? Npr. tole: http://www.pesjanar.si/forum/index.php?topic=151.90 In prav na sosednjem forumu, pa tudi drugje, podpirajo t.i. "nadzorovano rodovniško vzrejo". Kaj je tu nadzorovanega? Pa to ni osamljen primer, mnogo, premnogo jih je. Jim gre verjeti? Mene ne prepričajo... <p/> Te hibe se zdaj diagnosticirajo, kar pa ne pomeni, da jih prej ni bilo. <p/> Prej so ti na vprašanje zakaj pa nimate več psa odgovorili: "Je bil že star" Star pa je bil morda malo več kot sedem let... Eden od primerov s katerimi sem se že srečala v življenju... In kaj da jim rečeš? (šlo za vaškega zmešančka) Pa ne pravim, da so mešanci bolj ali manj bolni, ampak, da se ne more sklepat po številu obiskov veterinarja o tem, koliko so zdravi. Ker tale zgoraj je sigurno poginil od starosti, ja ko se govori o pasmi pa se pojavi možnost, da se izve malo več tudi o zgodovini prejšnjih gneracij, kar pri mešančkih žal ni mogoče, ker nihče ne ve nič, če niso ravno vsi iz iste vasi in jih ljudje poznajo... V tem primeru so navadno tudi dosti bolj v sorodu kot kaki pasemski psi. (vaškiinbriding) <p/> Hudma, sam je napisal, da kupuje psa za darilo v bistvu pa iskal mopsa...res huda nepismenost. Sicer pa nima veze to s tole temo... Odobravaš kupovanje živih bitij nekomu , ki sploh ne ve kaj ga čaka? Nihče si tega ne zasluži, ne obdarovanec in ne žival. Če je obdarovanec mlajši pa njegovi starši he he <p/> solata, tebe žalosti ultrazvok? A nisi ti za nenadzorovano? <p/> Ja, saj mi je jasno, da določenih stvari pač ne želite vedeti/vedeti ....na sosednjem forumu so bojda vse "dokaze" pridno izbrisali, tako se to pri nas počne. Bom citirala besedilo: <p/> " Oglašam se zato, ker bi rada opozorila morebitne kupce na svoje izkušnje [na željo avtorja izbrisano ime in priimek, ter ime psarne] ki so vse prej kot prijetne. <p/> Okrog božiča 2009 sva s partnerjem pri njej kupila malega bulterierčka, ki je bil takrat star malo več kot 2 meseca. Po dolgem prigovarjanju, naj vendar izroči dokumente, sva po nekaj mesecih šla k njej po rodovnik in takrat je malo čudno vprašala, koliko kaj naš Oskrar pije, ker je en samček iz tega legla že pokojen, ker so mu odpovedale ledvice, ker je lizal slan sneg ob cesti (kar je seveda velika neumnost!). Takrat nama sicer ni bilo nič jasno, pa sva kmalu ugotovila, zakaj je postavljala tako čudna vprašanja - mladička sva peljala k veterinarju, ki je ugotovil prirojeno kronično odpoved ledvic in nama povedal, da so mu dnevi šteti. [izbrisano ime] sva o tem obvestila in jo vprašala, kaj namerava glede tega storiti. Za 'simbolično' ceno je ponudila drugega psa, pa sva to možnost zavrnila in želela vrnitev kupnine. Obljubila je, da bo odgovor poslala po elektronski pošti, pa s tem ni bilo dva meseca nič. Vmes sva spoznala še druge, ki so kupili pse iz istega legla in jih opozorila na bolezen. Izkazalo se je, da sta od 6 psov iz legla 2 že mrtva, dva pa imata hudo okvaro ledvic. Za ostala dva nimam podatkov. Ko sva [izbrisano ime] spraševala, zakaj ni nikogar od nas obvestila, da je s psi lahko nekaj narobe, je odgovorila, da ni hotela delati panike . Tudi po tem, ko sva jo midva obvestila, kako je z Oskarjem (torej sta bila 2 kužka že mrtva eden pa bolan), ni nikogar opozorila. <p/> Ker po elektronski pošti dva meseca ni ničesar napisala, sva jo klicala in po mnogih klicih se je vendarle oglasila. Oskar je bil vmes že evtanaziran. Na vprašanje, zakaj ni odgovorila, kot je obljubila, je rekla, da ni imela časa. Ko jo je moj partner vprašal, če se dela norca iz njega, da v dveh mesecih ni imela 10 minut časa, da bi napisala mail, mu je zabrusila, da če misli biti nesramen, bo prekinila Ko ji je povedal, da Oskarja ni več, je najprej vprašala "Kako ga ni več?", ko ji je razložil, da sva ga dala evtanazirat, je bila pa vsa začudena, kot da ne bi vedla, da je bolan pa kot da sva dala psa uspavat kar tko mal za hec. In spet je obljubila, da bo poslala mail. Danes je od tega klica 14 dni, od nje pa nobenega glasu. Jasno mi je, da pride pri mladičih do nepredvidenih zdravstvenih težav, ampak da se vztrajno razglaša za veliko ljubiteljico psov, potem pa skriva dejstva in na tak način reagira na to, da je več kot polovico legla hudo bolnega oz. že mrtvega, pa nikomur nič ne pove in se vztrajno izogiba stikom, po mojem mnenju jasno kaže na njen odnos do živali. <p/> Zato opozarjem vse, ki bi morda želeli kupiti kužka v psarni [izbrisano ime psarne, na željo avtorja], naj o tem krepko razmislijo, saj je na prvi pogled z njihove strani vse v redu, najine izkušnje in izkušnje ostalih, ki so kupili kužke iz tega legla, pa govorijo o nasprotnem. " <p/> Bo zdaj kaj bolj jasno? Tako je to v dolini šentflorjanski....tole se podpira pri nas! <p/> Ja ti žalost moja! Odpadnike najdeš vsepovsod. In kaj tebe ne prepriča? Boš zaradi nekaterih slabih vzrediteljev metala vse v en koš? Prepričajo pa te čistokrvni brez rodovnika, ha? Ti, ki nimajo niti enega testa opravljenega. Hehehe, prava si Gre verjeti testom, katere boš prej pri vzreditelju dobila, kot pri domačih rejcih! <p/> Kaj naj z vsemi xy testi, če vzrejajo takšni vzreditelji? A tega pa nihče ne upa komentirat? Zakaj tak vzreditelj vzreja še naprej? Zakaj ga oglašujejo tam, kjer so najbolj glasni okoli supertruperpoštenonadzorovane rodovniške vzreje? Glede na število "odpadnikov" v slo, dvomim, da lahko dobim boljšega (bolj zdravega) rodovniškega psa od mešanca. In ne, ne verjamem našim vzrediteljem. In ne vem kaj je tu smešno. <p/> No, z vsemi xy testi (obvezni + zaželjeni), ki bi ti jih vzreditelj pokazal, bi lahko videla, da mu je dejansko do zdravja psice, mladičkov in same pasme! Ker če mu ne bi bilo, jih niti delati ne bi šel. Nek kvazi vzreditelj ti nikoli ne bo pokazal xy testov in pri takem ne kupiš psa! Simpl ko pasulj! <p/> Smešen mi je tvoj način razmišljanja. Recimo, da se psica sprči s sosedovem NO. Ona ima npr. težave s srcem (ko jo prideš pogledati zgleda čist super), on bogi revež pa komaj hodi, pa je šele 4 leta star. Ti boš raje psa od mene vzela, ker....... bodo mladiči pokali od zdravja zato ker so mešanci? Jaz ti lahko bajke spletam, tist, ki ima narejenih 5 testov pa ima dokazila <p/> Andreja, a se ti delaš norca iz mene??? CITIRAM: Lep pozdrav, sem v fazi nakupa psa, sicer ne zame, ampak vseeno potrebujem nekaj nasvetov. Odločam se za nakup mopsa, sicer ne čistokrvna, ta je mešanec med mopsom in cavalir king charlesom. Zanima me predvsem to če je z tem psom veliko dela, prebral sem po netu marsikaj, nekateri pišejo, da je potrebno vsak dan čistiti gubo, ga česati, da je posebno hrano, sadje... ter da je miren družinski pes, ki je predvsem namenjen za v hišo, bi potreboval še kakšno mnenje z strani lastnikov, ki imajo omenjeno vrsto psa, hvala lepa! <p/> Podčrtal sem njegovo vprašanje, zdaj mi pa ti iz njega izlušči kje sprašuje o mojem /tvojem /našem mnenju o podarjanju psa. PROSIM? Človek sprašuje o značajskih lastnostih in posebnostih mopsa in cavalirja. A NE??? A je tako težko napisati par odgovorov na PREPROSTO vprašanje? <p/> Tip je hotel kupiti psa za darilo. To se ne dela. Neglede na to je odgovore na svoja vprašanja dobil. Samo všeč mu niso bila in jih temu primerno ni hotel videti. Odgovorjeno mu je bilo, da ne bi kupil mopsa (katerega lastnosti ga zanimajo) niti mešanca ampak križanca med obema psamama. Za katerega nihče ne more predvideti, kaj bo pobral od katerega starša (gre za karakterno in po zgradbi za zelo različni pasmi, ki jima je skupno edino to, da nista velika (kot bi križal špringer španjela z mastifom in hotel vedeti, kaj boš dobil ven). Odgovorjeno mu je bilo, da sta obe pasmi zdravstveno zajtevni. Zakaj? zato, ker je večina težav, ki ti dve pasmi pestijo pogojena z njihovo telesno zgradbo. Ta problem pa ni nastal zaradi standardov ampak sta bili obe pasmi s temu težavami že od bohvedi kdaj - mopsi so zelo stara psama, kavalirčki malo manj, a obe sta bili davno pred rentgeni, ultrazvoki...Bilo kako bilo, težave kavalirjev so take, da jih je težko izločati iz vzreje, ker ne obstajajo preprosti genetski ali drugačni testi, s katerimi bi jih odkrili prej, preden se pojavijo. Pojavijo pa se dokaj pozno v življenju. Zdaj.... ti problemi se ne skrivajo in so splošno znani. Kdor se kljub temu odloči za pasmo, bo iskal take starše, ki jim redno pregledujejo srce in take, ki se pri njihovi prednikih ni pojavljala siringomielija v opazni obliki. To je možno izključno pri rodovniških. Tisti, ki bi rad manj tvegano pasmo, si bo vzel kokrčka (ki pa žal ni tako fancy). Torej tip je dobil odgovor, da bo mešanec teh dveh pasem tvegan nakup in da obstaja velika verjetnost, da bo obdarovanec pustil zajeten kupček denarja pri veterinarjih. OK? <p/> Hahaha o še kako je bilo pogojeno s standardi(da so značilnosti v potomstvu ZELO podobne od karakteristike pa do videzov). Citat iz wiki:The King Charles changed drastically in the late 17th century, when it was interbred(Means to breed within a single family or strain, so as to produce particular characteristics in the offspring) with flat-nosed breeds. I nastalo je kup novih problemov, ki dandanes otežuje to pasmo pa ne samo to večinoma vse. Pa ne rečem, da prej ni bilo hib vendar v z zelo manjših količinah. Koliko pasem ima probleme s sklepi, dihanjem, masivnimi vekami do prirojenih bolezni kot so kronično odpoved ledvic,itd. Ljudje to je že bolano kaj se dogaja s psi in ne mi kvazit kako jih lahko rešijo neki xy testi, ker jih ne morejo. <p/> Ce je pes mesanec (karkoli v tem primeru brez rodovnika), ni apriori zaradi tega takoj zdrav (vecina ne vidi veterinarja zaradi slabih lastnikov in ne zaradi njihovega briljantnega zdravja!). <p/> Ce je pes pasemski (rodovniski), tudi ne pomeni, da bo zdrav celo zivljanje. Ce je vzreditelj na mestu, torej mu je mar za pse nasplosno, bo naredil vse mozne teste, da ne naredi veterinarjem usluge. Torej, ce se s pomocjo testov (za katere je potrebno odvzeti le kri ali pa slino - 1x v zivljenju psa, ker te zadeve hranijo in lahko potem vsak mesec nov test narocis in se ne rabis skesirat naenkrat) da pariti tako, da ne dobis ven affected psov, ne razumem, zakaj ne. (Deloma razumem vse, ki imate nerodovniske priblizke, ker be zelite priznati napake (si zatiskate oci, oponasate noja...) tj. da podpirate steparijo in mucenje zivali. (Se tudi med vzreditelji najdejo "primerki", je pa tudi odvisno, kaj je zate ze "primerek".)) <p/> Pidog. Morda sem pri mesancih zadela ravno antijack pot glede njihovega zdravja. Samo moje mnjenje je, da so to eni izmed redkih (procentualno), za katere se skrbi kot za rodovniske pse manj pogostih pasem (skratka, tipitopi oz. tako kot predpisuje zakon - ce je s psom nekaj narobe, veterinar in ne sus). <p/> No ja, zgodovina kcs je precej bolj zapletena, ampak naj bo - bi kakšen poznavalec pasme lahko dal bolj natančne podatke. Problem pri kcš pa niti ni to, da imajo kratek gobec (niti ni skrajno kratek kot recimo pri mopsu) ampak da ima prekratko lobanjo v temenskem delu. <p/> Zdaj...vprašanje je bilo načrtno produciranje psov da ali ne. Pa v bistvu ni vprašanje da ali ne ampak kako. Ker vprašanje vzreje pasemskih psov ni tako zelo preprosto, da bi lahko zmetali vse v en koš. Pa da bi rekli na splošno pasemski so v kateri koli lastnosti na boljšem/slabšem od mešancev. Ker se pasme med seboj zelo razlikujejo, poleg tega pa so pogosto ogromne razlike tudi med tipi znotraj pasme. Imaš številne pasme, katerih tipični predstavniki so izrazito vitalni, odporni in dolgoživi in imaš pasme, ki so glede tega v večjih ali manjših težavah. Načeloma so bolj rizične vse pasme, za katere je značilna kakšna pretirana lastnost. Se pa da s pametnim načrtovanjem in selekcijo tudi pri teh pasmah dobiti zdrave pse, ki povsem normalno funkcionirajo. <p/> Ponavadi največ problemov nastane takrat, ko se želi kakšno lastnost pasme na hitro spremeniti. Ponavadi žal zaradi take ali drugačne modne muhe. Želje po "izboljšavi" namesto ohranjanju pasme. Kakšno vlogo ima pri tem standard? Standard ni nič drugega kot opis tipičnega predstavnika pasme. Problem pa je, ker se lahko napisano tolmači na različne načine. Piše recimo ušesa so dolga - pa se začne selekcionirat na čimdaljša ušesa. V standardu piše dolga dlaka, pa začno selekcionirati take, ki se jim dlaka vleče po tleh. Poleg tega, da nobeno pretiravanje že samo po sebi ni dobro, dobiš skoraj vedno, ko greš selekcionirat na eno lastnos ne pa na celoto, v paketu tako ali drugačno presenečenje. Ponavadi neprijetno. <p/> Ko je že bil omenjen bulterier - pri tej pasmi so šli spreminjat skoraj normalno obliko lobanje v ovčjo. V zelo kratkem času. V paketu so dobili toliko težav, da je pasma v resnih težavah in bodo morali tisti, ki imajo to pasmo radi in bi jo radi rešili, pošteno premisliti kako naprej, narediti premišljen načrt in verjetno narediti velik korak nazaj. Problem skoraj vedno nastane takrat, ko se pri izbiri psov za vzrejo in pri izbiri kombinacij daje prevelik poudarek razstavnim rezultatom. <p/> Mešanci pa... kakor kateri - dejstvo pa je, da celo tistih "pravih" mešancih, ki so imeli pasemske prednike nekje v ne vem koliko kolen nazaj ali pa sploh nikoli, najdemo vse dedne težave, ki pestijo pasemske. Mešancev z različnimi dednimi boleznimi sploh ni malo, so pa do nedavnega bili redki, pri katerih se je sploh šlo postavljat diagnozo. <p/> Pred leti je pri nas ostal izgubljen slep mešanec, tiste sorte "lisička", kakršne se tod okoli po vaseh pojavljajo od nekdaj, nič prepoznavnega pasemskega notri.....sta bili diagnosticirani dve različni dedni očesni bolezni in tretja, ki je bila posledica ene od obeh. Poleg tega je imel še kronične težave s prebavo in kožo. Imeli pa smo tudi precej zdravo mešanko, ki v svojem ozadju ni mogla skriti jorkširca, ki je dočakala nekaj čez 20 let <p/> samo on noce mesanca, on hoce pasmo... (oz. krizanca med dvemi problematicnimi pasmami) <p/> Tudi jaz deloma razumem vse, ki v nedogled lajnate istih pet polresnic, saj pač niste sposobni dojeti drugače mislečih. <p/> Po prebiranju takih in drugačnih tem, sem spoznala, da je čezdalje več ljudi, ki kupujejo pri šteparjih...sem bila prepričana, da se bo z leti to kaj spremenilo, ampak je še na slabše šlo...tale forum je pa tudi ratal samo kreganje, odkar so se nekateri na novo prijavili in samo iščejo kregaraj,da zapolnijo svoj prosti čas... <p/> Če je drugačno mnenje tako nesprejemljivo, me lahko seveda banate. Ampak s tem boste potrdili moje razmišljanje o nesprejemanju drugače mislečih. <p/> Obračaj kakor hočeš, ne glede na to, kako gre neki pasmi slabo, nerodovniškim približkom te pasme gre še slabše.


Znanstveno srečanje DOLGOROČNE SPREMEMBE OKOLJA 2019 <p/> Kje: Dvorana Zemljepisnega muzeja, Gosposka ulica 16, Ljubljana <p/> Kdaj: 14. maj 2019 <p/> Organizator: Maja Andrič Inštitut za arheologijo ZRC SAZU, Novi trg 2, SI-1001 Ljubljana maja.andric@zrc-sazu.si tel.: (01) 47 06 434, 051 637 344 <p/> Vljudno vabljeni, da se nam 14. maja 2019 pridružite v Ljubljani. Prav posebej ste vabljeni mladi raziskovalci. Konferenca je lepa priložnost, da predstavite najnovejše rezultate svojih raziskav ter se seznanite z delom drugih raziskovalcev.


Slovenska premiera Strength in Numbers 9. maja <p/> Slovenija je ena izmed redkih držav, kjer bomo gostili ekskluzivno premiero svetovno znanega gorsko kolesarskega filma. Letos bo to Strength in Numbers (Moč v številkah) zdaj že znanih ustvarjalcev Anthill Films s podporo RedBull Media House. Gre za enega izmed najbolj pričakovanih MTB filmov v letu 2012. <p/> Jutri, v petek 20. aprila, bodo film prvič prikazali v Montereyu v Kaliforniji v okviru festivala Sea Otter Classic. Manj kot tri tedne zatem bo slovenska premiera v sredo 9. maja ob 20. uri v centru Urban Roof v Ljubljan i, Ulica Milana Majcna 6. <p/> Vstopnice po 8 evrov bodo naprodaj v Urban Roofu na dan dogodka. Rezervacije niso možne. <p/> Premiero prireja Blaž Tomažin / msix.si s podporo Bike parka Pohorje in RedBulla. Med obiskovalce premiere bo Blaž izžrebal nekaj nagrad, dnevne vstopnice za bike park in nagrade Blue Tomato, le RedBullovih hostes se ne bo dalo odpeljat domov. Vsaj ni tako mišljeno.


Razpis za nagrado EuroCloud Slovenija 2012 <p/> 08.05.2012 <p/> Nagrada EuroCloud Slovenija je namenjena ponudnikom storitev računalništva v oblaku, ki so dejavni na slovenskem trgu, in bo letos podeljena drugič. Zmagovalci slovenskega tekmovanja pa bodo tekmovali v konkurenci z drugimi sodelujočimi državami evropsko EuroCloudnagrado. <p/> Cilj nagrade je spodbujanje razvoja, trženja in uporabe rešitev v oblaku. <p/> Tekmovalne kategorije: <p/> Najboljše slovensko Startup podjetje <p/> Najboljša storitev v oblaku <p/> Najboljši primer uporabe storitve v oblaku v gospodarstvu <p/> Najboljši primer uporabe storitve v oblaku v javni upravi <p/> Najboljši primer izboljšanja učinkovitosti podjetja z uporabo storitev v oblaku <p/> Kdo se lahko prijavi? <p/> Za nagrado EuroCloud Slovenija se lahko prijavijo vsa podjetja, ki imajo sedež v Sloveniji. To pomeni, da mora imeti podjetje svoj sedež oziroma vsaj eno pisarno v Sloveniji, njihove rešitve pa morajo biti prisotne na slovenskem trgu. Podjetja, ki kandidirajo za nagrado v kategoriji “ Start-Up ”, ne smejo biti dejavna na slovenskem trgu več kot 3 leta. Članstvo v EuroCloud Slovenija ni pogoj za sodelovanje. <p/> Nagrajeno podjetje oziroma rešitev bosta prejela plaketo ter znak Nagrade Eurocloud Slovenija v elektronski obliki za uporabo na svojih spletnih straneh. Nagrajene storitve oziroma podjetja bodo kandidati za Nagrado Eurocloud Evropa in bodo predstavljene junija na Evropskem kongresu Eurocloud. <p/> Način prijave: Prijava za nagrado EuroClouda Slovenija je brezplačna. Prijavnico za razpis najdete in izpolnite na spletnem naslovu: http://si.eurocloud-awards.eu/. Vse oddane prijave morajo biti v angleškem jeziku. <p/> Ključni datumi: <p/> Rok za prijavo je 14. maj 2012, razen za prijavo v kategoriji za najboljše slovensko Startup podjetje. Rok za to prijavo je do konca meseca avgusta 2012. <p/> Finalisti bodo objavljeni do 18. maja 2012. <p/> Podelitev nagrad bo potekala 23. maja 2012, na dogodku “ EuroCloud day ” v hotelu Metropol v Portorožu. <p/> Dodatne informacije: Dodatne informacije so prijaviteljem na voljo na e-naslovu: jogpAfvspdmpve / tj.


Vas vabim v knjižnico Izola na razstavo še drugih modnih skic in izdelkov. 1.aprila 2014 začnem. <p/> Razstava bo še v knjižnici Škofljica. Tam začnem 13.maja, nato pa naprej. Povem kje in kdaj. <p/> Vse slike bodo v okvirjih s paspartuji. Nakup je mogoč. Cena od 20-200,00 EUR


Spoštovane-i prijateljica-prijatelj! <p/> Vse se premalo zavedamo, kako pomembno je, da se v mesecu decembru in v adventnem času ustavimo, razmislimo o svojem življenju ter o našem odnosu do drugih. Je čas, ko naj potegnemo črto, kakšno je bilo naše življenje v iztekajočem letu? <p/> Je tudi čas načrtovanja, ko si želimo začrtati novo pot življenja. Pravzaprav je to čas ali priprava na jutri, na našo prihodnost. <p/> Zato dragi-e člani-ce Tebi in Tvojim bližnjim zaželim blagoslovljene božične praznike, polne vere, upanja in ljubezni. Naj te osrečuje Kristusovo rojstvo ter ti vlije novega upanja in poguma za jutrišnji dan. Zarja božičnega jutra, naj te vedno znova napolnjuje z upanjem, da je življenje močnejše od smrti ter, da je ljubezen močnejša od sovraštva. <p/> V prihajajočem Novem letu 2013, pa vsem Vam in Vašim domačim želim zvrhan koš trdnega zdravja, sreče in miru.


"Glede Ovnovih zgodb samo tole: za najem stanovanjskega kredita sem plačeval obresti, kakršne so tedaj veljale za vse potrošnike in o tem hranim kompletno dokumentacijo. In daleč od tega, da bi pri podpisu pogodbe karkoli izsiljeval. S Skladom sem komuniciral izključno kot zasebnik in ne kot urednik Televizije. Spomnim pa se, da sem zaradi visokih obresti za mnenje po uradni poti prosil Zvezo potrošnikov Slovenije. <p/> Nekdanji vidni politik LDS in direktor Stanovanjskega sklada Edvard Oven, ki je pred kratkim - v samozaložbi - izdal biografsko knjigo z naslovom "Napetost med videzom in resnico", v knjigi med drugim podrobno razkriva pomenljivo zgodbo o tem, kako je - danes upokojeni - novinar Lado Ambrožič, sicer tudi odgovorni urednik informativnega programa TV Slovenija in celo še bivši varuh pravic gledalcev in poslušalcev RTV Slovenija, Ovna kot direktorja stanovanjskega sklada, kjer je Ambrožič dobil oziroma kupil stanovanje, na podlagi dolgoročnega posojila, ki so mu ga itak odobrili, izsiljeval še za nižje obresti. <p/> Iz knjige Edvarda Ovna Napetost med videzom in resnico, stran 167 in 168. <p/> Ker mu Oven ni hotel ali mogel ustreči, naj bi Lado Ambrožič na javni RTV sprožil maščevalne akcije zoper Ovna. <p/> No, danes pa je Ambrožič član programskega sveta RTV, kjer si prizadeva za obrambo vodilnih položajev sedanje poslovne in uredniške garniture. (Požareport)


EvilGnome je vohunski program za Linux, ki snema zvok in krade podatke. <p/> Zlonamerna programska oprema je nekaj, kar v največji meri povezujemo z okoli Windows in Android, zelo redko pa z okolji Linux. A to ne pomeni, da takšnih programov ni. Varnostni strokovnjaki podjetja Intezer Labs so našli enega takšnega. Imenuje se EvilGnome, gre za vohunsko razširitev lupine operacijskega sistema (shell extension) namizja Gnome, zaenkrat pa je ne prepozna noben protivirusni program. <p/> EvilGnome sestavlja pet različnih modulov, ki lahko delujejo samostojno vsak v svoji niti (thread), po navedbah omenjenih strokovnjakov pa so sposobni zajemati zaslonske slike, krasti datoteke in tudi vključiti mikrofon ter preko njega poslušati in posneti uporabnika. Poleg tega vsebuje še nedokončan snemalnik tipkanja (keylogger). Koda je v sistem dodana tudi preko lupinskega skripta gnome-shell-ext.sh, ki je namenjen zagotavljanju delovanje zlonamerne kode tako, da vsako minuto preveri napadeni računalnik. <p/> EvilGnome naj bi bil povezan z Gamaredon Group, rusko skupino, katere aktivnost se je začela že leta 2013.


Dekorativni trak - Hearts <p/> Za piko na i k vsakemu darilcu. <p/> Zvitek simpatičnega traku bo poskrbel, da je darilo zares nekaj posebnega prav tako pa ti bo olajšal delo pri zavijanju. Ostani kreativna in ustvari najbolj prikupno darilce, ki ga boš z veseljem podarila naprej. <p/> Tehnični podatki: <p/> širina traku: 16 mm <p/> dolžina traku: 2m <p/> PRIPOROČAMO TUDI


Farmacevt odgovarja <p/> Vprašanje: Pozdravljeni! Zasledila sem Vašo rubriko in ker me je zelo pritegnila, imam pa tudi vprašanje, Vam pišem ob upanju, da mi tudi odgovorite. Lani so mi postavili diagnozo: Hashimoto. Vendar mi ščitnica še sama dovolj nekako deluje, da še ne rabim hormonske terapije, k sreči. Zdaj me pa zanima, glede na to, da naj bi pri tej bolezni primanjkovalo joda, kaj bi mi vi priporočali, da vzamem kot nekakšno prehransko dopolnilo, da dobim dovolj joda? Mogoče kakšna šumeča tableta z jodom? Res najlepša hvala za odgovor! Lp, M (Maja, 20.02.2012) <p/> Odgovor: Maja! Menim, da bi se morali o smiselnosti jemanja jodovih tablet pogovoriti z zdravnikom.V lekarnah imamo kar nekaj izdelkov z visoko vsebnostjo joda: Kelp,... Tudi določeni vitaminsko mineralni izdelki vsebujejo jod, vendar v nižjih koncentracijah. Svetovala vam je: Dragica Černigoj - Kropf, mag. farm. , iz Lekarniške podružnice Vitanje


Izjava za medije – sindikat taksistov na 29. seji dne 04.05.2021 <p/> Sprejem spremembe zakona v prid Ubru na 29. seji Odbora za infrastrukturo, okolje in prostor <p/> Dne 4.5.2021 so se taksisti ponovno zapeljali po Šubičevi ulici, da bi izkazali podporo predsedniku sindikata Dejanu Jefimu, ki je nastopil kot zagovornik stališča taksistov na 29. seji Odbora za infrastrukturo, okolje in prostor ob predlogu zakona o spremembah in dopolnitvah Zakona o prevozih v cestnem prometu (ZPCP-2I). <p/> Jefim je na seji izpostavil slabosti spremembe zakona zaradi prihoda Ubra, vendar njegovo mnenje žal ni bilo slišano s strani večine. Radi bi se zahvalili tudi Saški Kumer, generalni sekretarki SDPZ, ki je na seji prav tako podprla sindikat taksistov in podala stališče SDPZ. Obenem se zahvaljujemo tudi strankam SAB, Levici, LMŠ in SD za izkazano podporo. <p/> Kljub trudu sindikata, da bi izpostavili problematiko spreminjanja zakona v prid Ubra, žal večina slabosti ni želela slišati, vsi se le sprenevedajo, govorijo naučene povedi in se izogibajo dejanskim odgovorom. <p/> S trudom taksistov in pomočjo države se je kakovost taksi storitev v zadnjih 10 letih močno izboljšala. Obvezni so postali taksimetri (letno overjeni in umerjeni), zahtevana je licenca, turistični izpit, nekaznovanost, primerno finančno stanje – osnovna sredstva, 2x letno opravljen tehnični pregled, posebno zavarovanje za potnike, uvedba davčnih blagajn itd. <p/> Z veljavnim zakonom država močno regulira taksi dejavnost in onemogoča goljufije. S spremembo zakona pa bodo taksi dejavnost vrnili 30 let nazaj, torej bodo večletni trud uničili v nekaj mesecih. Zakaj? Zgolj zato ker ima Uber drugačen posloven model in po naših zakonih ne more poslovati. <p/> Trenutna vlada molči o dejstvu, da Uber ne bo plačal niti cent davka na njihov dobiček. Trenutna vlada molči o znanih dejstvih problematike Ubrovih voznikov, ki se pojavljajo v tujini. Trenutna vlada molči, da povsod, kjer je Uber prisoten, prihaja do velikih problemov, beri – ropov, posilstev, pretepov in celo umorov. Trenutna vlada molči o tem kako bo zaščitila potrošnike in morebitne spore in probleme, ki bodo nastali s prihodom Ubra, kako in na kakšen način bo vlada zaščitila potrošnike in na koga se bodo lahko potrošniki obrnili pri reševanju le teh. Trenutna vlada molči o dejstvu, da bo vožnja, ki jo danes potrošnik plača 5€ po taksimetru ob prihodu Ubra, glede na njihove algoritme tudi 20€ ali več, če bo povpraševanje v tistem trenutku visoko. Trenutna vlada molči, da sprememba zakonodaje ne prinese nič dobrega, ne državi, ne taksistom, še najmanj pa potrošnikom. <p/> Kljub temu, da na seji nismo zmagali in je bila sprememba zakona na seji potrjena se ne bomo ustavili, trudili se bomo za vse taksiste in prebivalce ter njihovo lepšo prihodnost. Skrbi nas prihodnost in varnost naših državljanov, zato NISMO proti "konkurenci", smo pa proti spreminjanju zakonodaje. <p/> Za razliko od trenutne vlade, smo v sindikatu veseli sodelovanja in posluha lokalnih oblasti. Veseli smo toplega in pozitivnega sprejema na MOL-u, veseli smo, da bomo v prihodnosti v Ljubljani v sodelovanju z županom g. Jankovičem taksi dejavnost spravili na najvišji možen nivo, tako z vozili, vozniki, kot tudi s cenami, ki bodo dostopne slehernemu uporabniku, ne glede na prihod tujih platform.


Ali ste ostali brez tlaka v vašem ogrevalnem sistemu ? <p/> V vašem domu je postalo neprijetno hladno. To je morda posledica premajhnega tlaka v vašemu sistemu. V današnjem članku boste izvedeli vse možne vzroke in rešitve. <p/> Premajhen tlak v sistemu ogrevanja je eden najpogostejših vzrokov za slabo delovanje ogrevanja, največ klicev iz strani strank prejmemo prav zaradi tega. <p/> Zakaj je tlak v vašem sistemu prenizek? <p/> Vzrokov za nastanek nizkega tlaka je lahko več. Najpogostejši vzroki pa so: <p/> Predolgo odzračevanje sistema: <p/> Pri radiatorjih vam priporočamo odzračevanje pred vsako kurilno sezono. Več o tem kako pravilno odzračiti radiatorje. Velikokrat radiatorje odzračujemo predolgo, odzračujte jih samo tako dolgo dokler iz njih izteka zrak. Prenehajte z odzračevanjem kadar iz njih prične pritekati voda. Predolgo odzračevanje lahko povzroči izgubo tlaka v vašem sistemu. <p/> Premajhen varnostni ventil: <p/> Varnostni ventil ščiti vaš ogrevalni sistem pred previsokim tlakom. Odpre se nad določeno vrednostjo in prične odvajati vodo v vašem sistemu. V primeru da je varnostni ventil premajhen, se ventil odpre prehitro in vam povzroči izgubo tlaka v sistemu. Prav zaradi tega je pomembno da vam strojne instalacije vgradi podjetje z izkušnjami, velikokrat se kotlovnice ne dimenzionirajo pravilno zaradi doseganja nižjih cen ponudb na tržišču. <p/> Definitivno najpogostejši vzrok zaradi katerega je tlak v vašem sistemu prenizek. Raztezna posoda je sestavljena iz dveh komor, ki sta ločeni z neprepustno membrano. V eni komori se nahaja ogrevalna voda – v drugi pa plin, po navadi dušik. Če se ogrevalna voda pri segrevanju širi, jo raztezna posoda regulira: Absorbira odvečno vodo in stisne plin v drugi komori. Če je tlak plina nepravilno nastavljen ali če je membrana pokvarjena, raztezna posoda ne bo več delovala pravilno, ogrevalni sistem bo pričel izgubljati vodo. <p/> Uhajanje vode iz ogrevalnih cevi, fitingov, armatur, ter radiatorjev: <p/> V redkih primerih vam vode iz sistema prične uhajati iz počene cevi, ne dovolj tesnega fitinga, radiatorja ali celo armature. Velikokrat uhajanje prepoznamo po lužah vode, ki nastopijo na samem mestu kjer voda uhaja iz sistema. V primeru npr. pri počeni cevi, ki se nahaja pod ometom, je uhajanje težje zaznati. Pri zaznavanju si pomagamo z uporabo toplotne kamere. <p/> Zaradi naštetih vzrokov je še toliko bolj pomembno da se pred odločitvijo montaže ogrevalnega sistema odločite za podjetje z izkušnjami ter referencami. Tako boste dobili kotlovnico, v kateri bo kvaliteten in seveda pravilno dimenzioniran material. S tem boste privarčevali veliko denarja ter živcev :)


Otrok ne puščajte v avtu! <p/> Kolikokrat se vam je že pripetilo, da ste se z otrokom sami nekam odpravili ter se na poti mimogrede spomnili, da morate skočiti še v banko ali na pošto, otroka pa pustili počakati kar v avtu, saj je šlo za res kratek opravek? <p/> Čeprav morda tisti trenutek tega niste razmišljali pa vedite, da je puščanje otrok v avtu lahko nadvse nevarno, ne zgolj poleti, temveč tudi v vseh drugih letnih časih. Vas zanima zakaj? <p/> Sonce greje pločevino <p/> Otroci so na vročino bistveno občutljivejši kot odrasli, kar je še posebej nevarno poleti, če avto parkirate na soncu. Notranjost avtomobila se v približno 15 minutah lahko segreje tudi do 50 stopinj Celzija ali več, kar pri otrocih lahko povzroči vročinski udar. Poleg same temperature je pomembno tudi, kako je otrok oblečen ter koliko je star. Manjši kot je otrok in temnejša kot je barva avtomobila, večji nevarnosti je izpostavljen. In obratno - starejši kot je, lažje prenese vročino, poleg tega pa je tudi več možnosti, da mu določene stvari dopoveste, mu naročite naj pije vodo in podobno. In če ste morda mislili, da je rahlo odprto okno dovolj, ste se zmotili, saj situacije prav v ničemer ne spremeni. <p/> Nepridipravi na delu <p/> Ni pa zgolj vročina tista, ki je za otroka lahko nevarna. Starši v primeru »hitrih opravkov« pogosto pustimo ključe v avtu, bodisi ker pustimo vklopljeno klimo, radio, bodisi, ker se bomo tako ali tako »hitro vrnili«. Čeprav v takem primeru otroku v avtu res ni vroče, pa nevarnosti, ki prežijo nanj, niso nič manjše. Ne glede na to, kako nemogoča in oddaljena se nam zdi ugrabitev, je dejstvo, da se omenjeni zločini ne dogajajo zgolj v tujini in na filmskih platnih, temveč so žal zelo prepogosti tudi pri nas. Ničkolikokrat se tudi zgodi, da nepridiprava zamika avto, ker pa se mu mudi, nam odpelje kar oboje. <p/> Mladi raziskovalci <p/> Ne glede na to, ali je avto izpostavljen soncu, ali smo v njem pustili ključe ali ne, pa je gotovo eno – otroci radi raziskujejo. Še najbolj tisto, kar jim je ob prisotnosti staršev prepovedano. Omenjeno je seveda odvisno od starosti otrok – dojenčka takšne stvari pač ne zanimajo – malce starejši otroci pa običajno komaj čakajo priložnost, da bi potešili svojo radovednost. Ker jim starši običajno ne pustimo pritiskati na »gumbke« najrazličnejših barv in oblik, se igrati z ročicami, pritiskati na pedale in vrteti volan, izkoristijo našo odsotnost. Premajhni so še, da bi se zavedali nevarnosti, ki pri tem prežijo, zato smo starši tisti, ki moramo poskrbeti zanje. Naj gre še za tako kratek opravek, se verjetno strinjate, da nikoli, ampak res nikoli ni tako pomemben, da bi bil vreden opisanega tveganja! <p/> Projekti in akcije


Naslovnica / Aktualno / Kolumne / Kolumna: Če bi ribe lahko govorile <p/> 08.02.2021 <p/> KOLUMNA DZZŽ NOVO MESTO <p/> Prejšnji mesec sem razpravljala o željah otrok po živalskem prijatelju in o tem, kako včasih starši nepremišljeno izberejo žival, da bi ugodili otroku. Vmes sem se mimogrede dotaknila tudi zlatih ribic, kar me je spomnilo, da si ribe pravzaprav zaslužijo kar "svojo" kolumno. Gre namreč za živali, ki so pogosto nerazumljene, neprimerno tretirane in slabo oskrbljene. <p/> Čeprav večina ljudi misli drugače, tudi ribe čutijo bolečino in strah. Pravzaprav so precej kompleksna bitja, ki svet doživljajo precej podobno kot mi. To pomeni, da jim moramo urediti okolje tako, da bodo v njem sproščene in zdrave. Kakšno okolje pa je primerno za ribe? <p/> To vprašanje naredi "ementalec efekt" - več sira, več lukenj, se pravi ponuja več novih vprašanj, kot odgovorov. Akvaristika je precej zapleteno in zelo obsežno področje in na takšno vprašanje je nemogoče odgovoriti z nekaj kratkimi stavki. Zato tudi ta prispevek nikakor ni akvaristični priročnik, temveč zgolj bežen poskus, da vas spodbudim k odgovornemu pristopu do akvaristike. <p/> Gre pravzaprav za to, da čim bolj posnemamo okolje, v katerem se določena vrsta rib sicer nahaja v naravi. Pred postavitvijo novega akvarija moramo torej preučiti potrebe določenega organizma oziroma izbrati tisto vrsto, ki ji v našem akvariju lahko omogočimo prijetno bivanje. Katere so torej lastnosti "dobrega" akvarija? <p/> V prvi vrsti mora biti akvarij primerne oblike in velikosti. Tukaj lahko omenim zlate ribice, ki so šolski primer vodnih organizmov, ki so največkrat naseljeni v popolnoma neustreznem okolju. Zlata ribica, carassius auratus auratus, izvira iz Kitajske, zraste kar 30-40cm, poleg tega gre za jatno ribo, kar pomeni, da moramo skupaj naseliti vsaj 5-10 osebkov. Logično sledi, da so te ribe primerne samo za velike, zunanje ribnike in da ni veliko takih, ki jim lahko primerno okolje uredijo v akvariju v stanovanju. Naj še dodam, da imajo zelo dolgo življenjsko dobo, saj živijo več deset let, so tudi zelo inteligentne in jih lahko naučimo trike. Le kaj bi povedale vse tiste uboge zlatke, natlačene v premajhnih posodah, če bi lahko govorile? Seveda je razumljivo, da doma nimamo neomejenega prostora za ogromne akvarije in s tem ni nič narobe. Moramo pa v tem primeru pač izbrati tisto vrsto rib, ki se dobro počuti tudi v manjšem akvariju. <p/> Zelo pomembne so tudi lastnosti vode. Voda je lahko trda ali mehka, bazična ali kisla. Trda voda je tista, v kateri je raztopljenih veliko mineralov. Vodovodna voda v Sloveniji je pogosto precej trda (ste že opazili, kako hitro se nabira vodni kamen v kopalnici?), kar velik del okrasnih akvarijskih ribic pa je mehkovodnih - v naravi živijo v vodah z malo raztopljenimi minerali. Če riba biva v vodi neprimerne kvalitete (na primer mehko-vodna riba živi v trdi vodi ali pa voda zaradi nezadostne filtracije ni dovolj kakovostna) to zanjo predstavlja stres. Dolgotrajnejša prisotnost stresnih hormonov pa vodi v odpoved notranjih organov in presnove. En primer ribe, ki jo večina ljudi pozna vsaj na videz in je pogosto naseljena v neprimernih akvarijih, je siamska bojna ribica, betta. Ta vrsta ribe potrebuje zelo mehko, rahlo kislo vodo in veliko pravih rastlin, zato voda iz naših vodovodov ponavadi ni primerna zanje. Pred naselitvijo organizmov moramo preveriti parametre naše vode in jo prilagoditi potrebam naših vodnih podnajemnikov oziroma pač izbrati takšne, ki lahko živijo v vodi, ki jo imamo. <p/> Naslednja zelo pomembna stvar vsakega zdravega akvarija je biološko stabilen filter. Filtracija v akvariju ni tako preprosta, kot si predstavlja večina ljudi. Ne gre samo za delce umazanije, ki se ustavijo v filtrirnem materialu in ga potem operemo. Filtracija mora biti tudi in predvsem biološka, kar pomeni, da so v filtru in na drugih površinah v akvariju naseljene koristne bakterije, ki razkrajajo ostanke hrane, ribje kakce in odpadle delce rastlin in na ta način izboljšujejo kvaliteto vode. Takšna filtracija se seveda ne vzpostavi čez noč, bakterije potrebujejo nekaj časa, da se dovolj razmnožijo. Od prvega dne, ko smo zagnali akvarij, bo minilo vsaj dva tedna ali več, preden bo dovolj stabilen za naselitev rib. Spremembe vodnih parametrov moramo redno opazovati (s testi za prisotnost nitritov, nitratov, amonijaka). Vrednosti bodo najprej narastle, potem pa se spustile nazaj - takrat je akvarij utečen, ali kot se izražajo akvaristi - sciklan. <p/> Poleg zgoraj naštetega je pomembna tudi izbira dekoracije, rastlin in kombinacije organizmov, ki lahko sobivajo skupaj. Seveda se v velikem loku izogibamo plastiki in uporabljamo naravne materiale (les, kamen), katere in koliko pa je seveda odvisno od posamezne vrste rib. Tudi prave rastline predstavljajo pomemben del zdravega akvarija in večinoma se priporoča, da je akvarij čim bolj zaraščen (razen seveda, kadar imamo ribice, ki tudi v naravi živijo v okolju brez rastlin). Pogosto so akvariji okrašeni z ladjicami, skrinjami zakladov, gradovi in podobnim kičem, kar seveda z ribami in njihovim naravnim okoljem nima prav nobene veze. <p/> Tako kot za vse ostale živali, smo tudi za ribe in druge vodne organizme dolžni poskrbeti tako, da se dobro počutijo. To je ne samo moralna ampak tudi zakonska dolžnost vseh lastnikov živali. Naše želje in estetika so žal zadnje na seznamu prioritet pri urejanju akvarija. Če se s tem dejstvom ne moremo sprijazniti, potem lahko razmislimo o kakšnem drugem hobiju. Vprašajmo se, kaj bi nam ribe povedale, če bi lahko govorile. <p/> Kogar zanima več o akvaristiki, vodnih organizmih, o izbiri in postavitvi akvarija, lahko ogromno koristnih informacij najde na spletu, na primer na blogu Alfa in betta, ter v raznih Facebook skupinah, na primer Akvarstika Slovenije – Bojan Dolenc.


Moja dnevna soba me pomirja <p/> Odločil sem se, da se malo razpišem o svojem najljubšem prostoru. Glede na to, da sem moški to zagotovo ni kuhinja ampak dnevna soba. Verjetno ima vsak od nas prostor v katerem se najlažje in najboljše sprosti, pri meni je to zagotovo moja dnevna soba, ki sem si jo opremil po svoji meri. Spomnim se, da sem v času kupovanja nove dnevne sobe porabil izredno veliko časa saj sem bil precej zahteven kupec. Vsak moški se bo verjetno strinjal, da nič ni boljšega kot se v svoji dnevni sobi napol vlečti pred televizor in uživati ob gledanju nogometa, smejati ob poslušanju politikov ali pa preprosto spremljati enega od poljudno znanstvenih kanalov. Jaz imam takšno navado, da dnevno sobo izkoristim včasih tudi za branje, saj rad veliko berem. Pri nas doma je tudi tako, da je dnevna soba tisti prostor v katerem preživimo največ časa, ko seveda nismo zaposleni. Sem pa eden od tistih, ki ne mara obiskov svoji dnevni sobi saj zagovarjam dejstvo, da so dnevne sobe na nek način preveč zasebni prostor, da bi v njo vabil prijatelje. Konec koncev za mene ni nič bolj pomirjajočega kot pa to, da se lahko v svoji dnevni sobi pred televizor uležem tudi samo v spodnjih hlačah. <p/> Ideje za dnevne sobe <p/> Včasih me kdo od prijateljev vpraša od kje ideja za mojo izvirno dnevno sobo. Moja dnevna soba je namreč izdelana po meri in je večini skupek vseh najboljših idej, ki sem jih dobil v različnih pohištvenih katalogih. Priznam, da mi je všeč skandivanski tip pohištva saj je v njem vse izdelano iz lesa in takšna je tudi moja dnevna soba. Lesene dnevne sobe so za mene nekaj posebnega. Les je tisti, ki daje dnevni sobi toplino in jo naredi domačo. <p/> Včasih se lahko dobi kakšno dobro idejo kar v samih salonih pohištva. Morda se kakšno sobotno dopoldne opravite v salone pohištva in si pogledate kakšne dnevne sobe razstavljajo. Včasih boste dobili neverjetno veliko idej. Vam pa priporočam, da se odpravite v večje centre kjer bo razstavljeih tudi več deset dnevnih sob. <p/> This entry was posted in Dom in vrt and tagged dnevne sobe. Bookmark the permalink.


VIDEO: Pretresljivo: s tem se soočajo žrtve nasilja <p/> Zbuja se ob glasbi, pije kavo, obiskuje knjižnico, se dobiva s prijateljicami, po prihodu domov pa jo čaka grozljivka. <p/> Vsakdan skozi oči žrtev nasilja. Foto: youtube <p/> LONDON – Posnetek, ki se je pojavil na spletu, je vznemiril na tisoče ljudi po vsem svetu. Prikazuje namreč vsakdan neke ženske, ki je žrtev nasilnega moža. Ženska se zjutraj ob živahni glasbi zbudi dobre volje, obišče knjižnico, se s prijateljico dobi na kavi. Ko pride domov glasba ugasne, čez nekaj trenutkov pa jo pest besnega moža zadene v obraz. <p/> Želijo ozaveščati <p/> Posnetek je nastal v londonskem studiu Banjo Eye Films, posneli pa so ga ob pomoči Google Glassa. Ustvarjalci filma želijo z njim ženske ozaveščati o družinskem nasilju. »Kljub napredku v zadnjih letih morajo ženske podobne stvari doživljati vsak dan. Razmislite o tem,« so zapisali na koncu posnetka.


Zgodovina lova je stara toliko, kot je staro človeštvo. Vendar se je s časom, tako kot človek, spreminjal tudi pomen lova. Zdajšnji lov ni več boj za preživetje človeka, temveč je namenjen predvsem skrbi za varovanje narave in ohranjanju prostoživečih živalskih vrst tako, da bomo oboje lahko ohranili tudi za naše potomce. <p/> Mnogo ljudi našega poslanstva ne razume, zato smo se v naši LD Fram odločili, da del naše dejavnosti predstavimo ljudem pod sloganom Poskrbimo za ptice. <p/> Tako smo se v letu 2011 z našo predstavitvijo udeležili sejma, ki je bil na dvorišču gradu v Občini Rače - Fram. Ker je v naši LD 51 članov, smo simbolično izdelali prav toliko ptičjih krmilnic, za katere so nam les darovali kmetje z našega območja. Tudi oni so menili, da je naša ideja izvirna in dobra. Nato smo s pomočjo mizarjev v naši LD izdelali krmilnice. Na vsako smo vžgali tudi naš stanovski znak, ki bo prejemnike spomnil na našo dobrodelnost. Seveda nismo pozabili na krmo za ptice, ki smo jo prav tako naprosili. <p/> V naši LD delujejo lovski rogisti, ki skrbijo za lovsko glasbo, ki je del lovske kulture in prav njim je pripadala čast, da so zaigrali uvodne melodije in naznanili začetek sejma. Stojnico smo primerno okrasili, kot se za lovce spodobi, z našim stanovskim znakom, poskrbeli pa smo tudi za hrano in pijačo. <p/> Odziv obiskovalcev je bil zelo pozitiven, saj so hrana in krmilnice kar hitro pošle. Prav tako smo bili zadovoljni tudi mi, saj smo navezali stike z ljudmi, jim predstavili naše poslanstvo, skrb za naravo in divjad.


Okvirji za vaše plakate <p/> Pri naročilu okvirjev za plakate je potrebno biti pozoren kaj na nekaj stvari. Upoštevati moramo tudi to kje bodo okvirji in plakati nameščeni. V kolikor gre za marketinške plakate, ki bodo nameščeni zunaj se je potrebno zavedati, da bodo izpostavljeni vremenskim razmeram. Pametno je v tem primeru nabaviti vodotestne okvirje, da nam ne bo že prva nevihta uničila plakate kajti v tem primeru bi bil naš trud zastonj. Kvalitetne okvirje za plakate lahko najdete najlažje preko spleta saj obstaja veliko kvalitetnih izdelovalcev (3d art). Seveda pa je vedno najboljše izbrati tistega, kjer že na prvi pogled opazimo dobro razmerje med ceno in kvaliteto. Okvirji pa se razlikujejo še po nekaj drugih lastnostih, predvsem glede na to kje bodo viseli. Tako lahko izbirate med izložbenimi okvirji, stenskimi okvirji, visečini okvirni in ne boste verjeli tudi avtomobilskimi okvirji. Na večja vozila se namreč lahko namestijo okvirji namenjeni marketinškemu plakatiranju. Nikakor pa se ne izdelujejo samo okvirji klasičnih velikosti ampak lahko velikost okvirjev prilagajate tudi glede na vaše potrebe in vaš format plakatov. Danes je znano, da so oblikovalci zelo radi kreativni in za kreativne plakate boste potrebovali tudi kreativne okvirje. Prav za slednje pa so nekatera podjetja, ki se ukvarjajo z izdelavo marketinških pripomočkov specializirana in vam bodo znala pomagati in po najbolj ugodnih cenah zagotoviti to kar pričakujete. Razmislite pa tudi o tem, da bodo okvirji funkcionalni in, da boste lahko brez težav razstavljene plakate tudi menjavali.


Marko Košir OD ŽELEZNE CESTE DO... Železnica v filateliji, umetnosti, glasbi, filmu, itd. izšla 24. maj 2010 Knjiga prikazuje vpliv železnice na stvari, ki jih počnemo ljudje iz veselja in za kratek čas. Včasih je to početje tudi način, kako si nekateri služijo kruh in nam s tem lepšajo življenje. <p/> V prvem poglavju je na kratko prikazana zgodovina znamk z železniškimi motivi. Temu sledijo slike znamk iz Evrope in ostalega sveta. Podrobno so predstavljene znamke nekdanje Jugoslavije in slovenske znamke po letu 1991. Vse lokomotive na znamkah so dodatno opisane, znamkam pa sem dodal še njihovo filatelistično in kataloško vrednost. Posebej so obravnavane nekatere parne lokomotive Slovenskih železnic (SŽ) in lokomotiva Ocean s prikazom pomembnih dogodkov v Mariboru v času gradnje proge Dunaj - Trst. Poglavje je zaključeno s prikazom nekaterih slavnih parnih lokomotiv po mojem izboru. <p/> V drugem poglavju je po kratkem uvodu podrobno predstavljena Honeggerjeva skladba Pacific 231. Skladba je zanimiva zato, ker je njen nastanek povezan s skladateljevo pomoto. Nato sledi kratek prikaz nekaterih lokomotiv serije Pacifik iz Francije in iz ostalega sveta. <p/> Tretje poglavje prikazuje povezavo med železnico in poezijo, oziroma vpliv železnice na nastanek »železniških« pesmi. Izbrani sta Prešernova O železni cesti in Župančičeva Z vlakom. Sledi opis lokomotiv, ki so morda vlekle vlak, s katerim se je Župančič vozil skozi Gorenjsko na poti v Pariz. Tudi tu se vsebina Župančičeve pesmi ne ujema z razmerami na železnici ob njenem nastanku leta 1905. <p/> Poglavje o železnici in slikarstvu je po uvodu, ki prikazuje nekaj slavnih slik železnice, posvečeno začetniku strokovne obravnave zgodovine železnic v Sloveniji in najbolj zaslužnemu za ustanovitev muzejske zbirke in Železniškega muzeja v Ljubljani. To je akademski slikar Stane Kumar. Opisano je tudi, kam privede prevelika zaverovanost v samega sebe, podcenjevanje ostalih in zanemarjanje zgodovinskih ter strokovnih dejstev v imenu umetniške svobode. Prav to se je zgodilo Stanetu Kumarju. <p/> Zadnje poglavje opisuje Bohinjsko železnico, njeno zgodovino, pomembne objekte, pokrajino in ljudi ob njej ter dve slavni lokomotivi iz preteklosti. <p/> V dodatku so razloženi nekateri filatelistični in železniški izrazi, ki se v knjigi pojavljajo. Temeljito je razložen kolesni razpored parnih lokomotiv iz vsega sveta. Dodana sta še shematski prikaz parne lokomotive in tabela podatkov vseh lokomotiv iz te knjige. Tabela ob osnovnih vsebuje še podrobne podatke za tiste, ki se na zadeve bolj poznajo. (Iz avtorjevega predgovora. ) <p/> Kratka predstavitev avtorja: Marko Košir Rojen leta 1946. Po poklicu je diplomirani strojni inženir. V svoji karieri je vse obdobje od 1973 do 2009 delal v TAM in TVM v Mariboru kot projektant gospodarskih vozil in avtobusov. Je bil član zvezne komisije JUS za gospodarska vozila in član komisije na Prometnem ministrstvu R Slovenije za tehniško regulativo OZN in EU. Sodeloval je na več strokovnih srečanjih doma in v tujini. Od mladih dni je velik ljubitelj in poznavalec vsega kar je povezano z glasbenim življenjem doma in v tujini. Je pisec strokovnega gradiva in ima v COBISS svojo številko raziskovalca 15612.


Dopis A4 90g papir <p/> Hiter pregled <p/> Dopisni list je praviloma enolistna tiskovina velikosti A4, s potiskom na eni strani. Minimalno naročilo je 100 kosov <p/> Opis izdelka <p/> Dopisni listi je enostaven in uporaben promocijsko material, ki navadno vsebuje osnovne kontaktne podatke in logotip podjetja. <p/> Tisk na 90 gramski nepremazni papir, enostransko. Minimalna količina je 100 kosov.


Izpusti emisij gostega belega dima-železarna Štore <p/> Zadnje mesece iz območja železarne Štore dnevno spuščajo v zrak nenormalno velike količine emisije gostega belega dima, ki je zelo smradeč in sem prepričan tudi zelo škodljiv za zdravje (staro železo s primesmi, kot je barva, maščobe in ostale nevarne snovi). Izpust se vedno prične v večernih urah, zelo gosti oblaki belega dima se najbolj pogosto širijo na vzhodni del Celja (odvisno od vetra). Iz časa izpusta lahko sklepam, da gre za nameren izpust. Zakaj to ne počno v dopoldanskem času! ! ? ? <p/> Prosil bi za naslednja pojasnila: <p/> Ali Mestna občina Celje ve za ta problem? <p/> Zakaj inšpektorat za okolje in prostor ne ukrepa oziroma ni ukrepal ob izdaji uporabnega dovoljenja. <p/> Komentarji (1) <p/> 06. julij 2006 ob 09:38 <p/> Na Mestno občino Celje ste se obrnili z vprašanji, na katere vam ne moremo točno odgovoriti. Na območju bivše železarne Štore deluje več podjetij: Steel Štore (prej Inexa Štore d.o.o.), Valji d.o.o., Energetika d.o.o., Kovis Livarna d.o.o., ITRO Štore. Nadzor nad emisijami iz teh objektov ne opravlja Mestna občina Celje, ampak Ministrstvo za okolje in prostor, Inšpektorat za okolje in prostor, Enota Celje, Krekov trg 9, 3000 Celje. Inšpektorat je pristojen tako za nadzor nad emisijami iz tehnoloških obratov, kot tudi za preverjanje ali ima objekt uporabno dovoljenje v skladu z Zakonom o graditvi objektov. Svetujemo vam, da svoja vprašanja naslovite na njih. Ta inšpektorat tudi razpolaga s podatki, katero podjetje obratuje v skladu s predpisi in katero mora svoje obratovanje še uskladiti. V skladu s 172. členom Zakona o varstvu okolja bodo morala podjetja za naprave, ki lahko povzročajo onesnaževanje večjega obsega, do 31.oktobra 2007 pridobiti okoljevarstveno dovoljenje. V zakonu je določeno, da v kolikor podjetje ne bo pridobilo okoljevarstvenega dovoljenja do predpisanega roka, bo ministrstvo izdalo odločbo o prenehanju delovanja naprave.


Edino pravo les-alu okno! <p/> V notranjosti toplo in prijetno, navzven robustno in trpežno. Lesena aluminijasta okna Jeloterm Premium v ambient vnaša toplino lesa, na zunanji strani pa mu ne pridejo do živega ne sneg, ne dež, ne sonce. <p/> Posebnosti lesenega aluminjastega okna: <p/> Odlična konstrukcijska trdnost in zagotovljena trajnost <p/> Leseno okno oplemeniteno z aluminijasto masko za zaščito pred vremenskimi vplivi <p/> Enostavna rešitev za vsakogar, ki si želi doseči višjo kakovost bivanja v prostoru <p/> Toplotna prehodnost les-alu okna Jeloterm Premium: <p/> Toplotna prehodnost stekla U g = 1,1 W / m 2 K <p/> Toplotna prehodnost enokrilnega okna U w = 1,3 W / m 2 K <p/> Primerjava izolativnih karakteristik okna glede na različne tipe zasteklitve <p/> Troslojna izolacijska stekla so standardno sestavljena iz srednjega " float " stekla in dveh stekel z nizkoemisijskim nanosom. Dva medstekelna prostora sta polnjena s plinom in pomenita dvojno oviro za prehod toplote. <p/> V Jelovici se zavedamo, da je unikatnost našla svoje mesto tudi v arhitekturi in gradbeništvu. Danes skoraj ni objekta, ki ne bi zahteval posebnih, enkratnih izvedb oken in vrat, zato v Jelovici veliko pozornosti namenjamo izdelavi " po meri ". <p/> Izdelali vam bomo okna in panoramske stene različnih oblik in dimenzij, za zahtevnejše projekte vam bomo s pomočjo naših strokovnjakov razvili lastne razvojne rešitve. <p/> Lepota je v detajlih <p/> Lazurni in pokrivni premazni sistemi, ki jih uporabljamo v Jelovici, zagotavljajo dolgotrajno funkcionalnost oken, obenem pa les oplemenitijo z izrednim estetskim učinkom. S pravilno obdelavo in zaščito lesene površine les zavarujemo in poudarimo njegovo naravno teksturo in estetsko vrednost. Okno Jeloterm Wood Premium 8500 izdelujemo iz lesa smreke, macesna, merantija in hrasta. V Jelovici uporabljamo pestro paleto človeku in okolju prijaznih lazurnih in pokrivnih premaznih sistemov. Njihova kakovost je preizkušena v laboratoriju Jelovice in na priznanih institucijah doma in v tujini.


UNICEF ob začetku šolskega leta v Afriškem rogu okrepil podporo izobraževanju <p/> Nairobi, 9. september 2011, ob začetku novega šolskega leta je UNICEF v državah Afriškega roga, ki jih je prizadela suša, okrepil pomoč za izobraževanje otrok. <p/> 13.9.2011 <p/> “ Šole in otroški centri ne igrajo pomembne vloge zgolj pri osnovnem izobraževanju, temveč tudi pri posredovanju življenjsko pomembnih sporočil o prehrani, higieni, sanitarijah in zdravstveni vzgoji – vsa ta znanja so v današnjem Afriškem rogu ključna za preživetje«, je povedal Elhadj As Sy, UNICEF-ov regionalni direktor za Vzhodno in Južno Afriko. <p/> “ V begunskih taboriščih so šole dostopne tudi deklicam in ostalim ranljivim otrokom, ki morda pred tem nikoli niso vstopili v šolsko učilnico ”, je še povedal Elhadj As Sy. “ V ogroženih lokalnih skupnostih, šolski prostori omogočajo tudi dostop do čiste vode, urejenih sanitarij, prehranskih programov in varnih prostorov, kjer so otroci zaščiteni pred nasiljem in zlorabami. « <p/> Ključna podpora šolskemu sistemu je bila v prizadetih državah Afriškega roga nudena že pred začetkom novega šolskega leta: <p/> V Keniji je bilo na območjih, ki jih je prizadela suša, tudi v času počitnic odprtih mnogo šol, in tako omogočen dostop do prehranskih programov za 1,2 milijona otrok. V Somaliji je bilo z UNICEF-ovo pomočjo odprtih 155 šol, s čimer je bila omogočena podpora 37.000 otrokom <p/> Od leta 2010 je bilo s pomočjo nadomestnih šolskih prostorov in potrebščin omogočeno izobraževanje 28.000 otrokom, ki živijo na sušno prizadetih območij <p/> Od začetka leta 2011 UNICEF v Somaliji podpira šolanje za približno 120.000 razseljenih otrok. Podpore bo v prihajajočih mesecih deležnih več kot 300.000 otrok, vključno s tistimi, ki obiskujejo eno izmed 1.500 podeželskih šol v centralni in južni Somaliji. Na teh področjih bo prednostno pomoč usmerjena v zagotavljanje in vzpostavitev dolgoročnih storitev za otroke, ki so ostali v svojem domačem kraju oz. se bodo vrnili <p/> UNICEF-ovi partnerji na področju izobraževanja, vzpostavljajo otrokom prijazne objekte za otroke, kjer imajo dostop do čiste vode, bonov za hrano, primernih sanitarij in psihosocialne pomoči. Do 15. septembra bo v sodelovanju s partnerji vzpostavljenih 350 otrokom prijaznih objektov za več kot 30.000 otrok. <p/> V Keniji je UNICEF skupaj s partnerji v šolah in dnevno-učnih centrih, do danes zagotovil opremo in pripomočke za več kot 60.000 otrok - vključno s posteljami, žimnicami, šolskimi potrebščinami in športno-rekreacijsko opremo. <p/> V Etiopiji je UNICEF skupaj s partnerji zagotovil začasne otrokom prijazne prostore in šolske potrebščine za približno 8.000 deklic in dečkov, poleg tega pa je omogočil gradnjo štirih osnovnih šol v Dollo Ado begunskem taborišču in v dveh lokalnih skupnosti, kamor so se zatekli ljudje iz prizadetih območij <p/> V Dadaab begunskem taborišču v severovzhodni Keniji je UNICEF okrepil podporo izobraževanju otrok pred novim šolskim letom in dosegel potrebe na terenu, s tem ko je zagotovil šolske šotore in potrebščine <p/> Trenutne krizne razmere, ki so nastale zaradi suše, v Afriškem rogu predstavljajo izjemen izziv za šolanje otrok v vseh prizadetih državah. V osrednji in južni Somaliji je približno 1.8 milijona otrok, ki ne obiskujejo šole, ker so razseljeni in so zapustili svoje domove oz. živijo na konfliktnem območju. V sušnih območjih Kenije, kamor se je mnogo beguncev zateklo po pomoč, so lokalne skupnosti obremenjene z zagotavljanjem namestitve za nove učence – ena četrtina vseh šol na tem območju se sooča s pomanjkanjem prostora.


Renault razkril svoj tri-kolesni koncept: Ublo <p/> Renault je na sejmu v Parizu predstavil tudi svoj nov prototip trikolesnika, ki so ga krstili za Ublo -- gre za nekakšno alternativo tradicionalnim skuterjem. <p/> Renault je s prototipom želel predstaviti svojo vizijo mestne mobilnosti v prihodnosti, ki temelji na vozilu, ki je nekakšen hibrid med dvokolesnikom in avtomobilom, zadovoljivo varnostjo, zaščito, udobnostjo in prostornostjo. <p/> Nastal je Ublo -- futuristično oblikovano vozilo, ki vsebuje tudi veliko število tehničnih inovacij s katerimi so izboljšali stabilnost in lego na cesti. Pozabiti pa ne smemo na veliko udobja, 120 litrski prtljažnik in možnost naročila GPS navigacije. <p/> Renault pa ni pozabil na varnost. Ublo je opremljen z varnostno streho, zračno blazino, Xenonskimi lučmi in kamero nameščeno na zadnji del, ki vam pomaga pri parkiranju in vzvratni vožnji. <p/> Glede na izjave ljudi, ki so zadolženi za razvoj prototipa, bi lahko bilo vozilo na voljo javnosti že leta 2003. Poganjal naj bi ga bencinski motor, ki ga bo pozneje zamenjala kakšna izmed novih oblik energije -- električna ali kakšna druga vrsta goriva. <p/> Obvestilo!


Rak prostate <p/> Rak prostate ali karcinom prostate je zelo pogosta oblika raka in je v Sloveniji pri moških na 2. mestu po pogostosti (vir: Register raka Republike Slovenije za leto 2006). Patohistološko je daleč najpogostejša oblika adenokarcinom. <p/> Simptomi in znaki <p/> Rak prostate dolgo poteka brez kliničnih znakov in simptomov (tudi do 10 - 15 let). Pojavijo se: <p/> težave pri uriniranju: šibek curek, težave pri začenjanju uriniranja, pogosto uriniranje <p/> težave pri erekciji <p/> lahko je prisotna tudi kri v urinu <p/> Pri napredovani bolezni, ko so prisotne že metastaze, se pojavi še bolečina v kosteh. <p/> Diagnostika <p/> Zdravljenje <p/> Zdravljenje je odvisno od razširjenosti raka. Če je rak prisoten le lokalno, se kirurško odstrani prostato (prostatektomija) in pogosto še lokalne bezgavke. Če je rak razširjen, se uporablja sistemsko zdravljenje s hormonsko terapijo. Kirurško in hormonsko zdravljenje se pogosto kombinira še z obsevanjem.


Snemanje svečanih dogodkov <p/> 05 Avg <p/> Vas zanima snemanje poroke ali pa mogoče snemanje dogodkov na splošno? Vsakdo ima v svojem življenju kar nekaj dogodkov, ki bi se jih rad spominjal, naj bo to birma svojih otrok, poroka z partnerjem, praznovanje očetovega rojstnega dne, službena zabava ali katerekoli druge svečanosti. Teh dogodkov se lahko spominjamo prek fotografij, še boljši pa so video posnetki. Dandanes skoraj vse male naprave omogočajo snemanje. Ti posnetki so seveda zadovoljivi vendar je za dogodke kot so naprimer poroka ali kaj podobnega, bolje imeti snemalno ekipo, ki se s tem ukvarja poklico. <p/> Snemanje porok običajno poteka od zjutraj pa do pozno zvečer. Običajno sta na poroki prisotna dva snemalca, da dogodek posnameta iz več zornih kotov. Snemanje se prične že v dopoldanskem času, snemalca posnameta priprave ženina in neveste, različne običaje, poroko v cerkvi in matičnem uradu, zabavo, ples in še vse kar pride zraven. Snemanje porok ni ravno lahko opravilo, snemalca poizkušata zajeti čimveč dogodkov obenem pa ostati neopazna. Definitivno pa je tak posnetek vreden vsakega centa, v post produkciji snemalno ekipo čaka še ogromno dela z obdelavo materiala, vi pa dobite končni izdelek in posnetek dogodka, katerega boste lahko podoživljali še celo življenje. <p/> Opisal sem samo en primer snemanja svečanih dogodkov in sicer snemanja poroke, kot sem omenil že v začetku članka pa se lahko snema prav vse. Čeprav je polprofesionalna oprema dostopna že vsakomur so res izkušnje tiste, ki štejejo. Če želite kvalitetne posnetke najemite izvajalca, ki se s tem ukvarja poklicno. Preglejte njihove spletne strani in se na podlagi videnega odločite za nekoga, če se boste odločili prav vam zagotovo ne bo žal, posnetke pa boste delili z vsemi bližnjimi in prijatelji.


Medtem ko smo razmišljali, smo tudi že veliko naredili. V projektu Z vrta v službo povezujemo lokalne pridelovalce s podjetji v urbanih okoljih vizija serije dogodkov in aktivnosti v sklopu projekta Govori jezik zdravja je ponuditi nabor orodij za izboljšanje zdravstvene pismenosti celotne populacije REINOVATOR pa počasi, a vztrajno gradi most med civilno družbo in gospodarstvom za lažje doseganje skupnih ciljev. <p/> Naše delovanje spodbuja prepričanje, da temelji za boljše življenje v Sloveniji že obstajajo. Da je v ljudeh veliko potenciala za aktivno delovanje in ustvarjanje večje družbene enakopravnosti in višje ravni kvalitete življenja. Pogumno in z veliko mero odgovornosti stopamo v igro aktivnega soustvarjanja te sestavljanke in upamo, da se nam boste pri tem pridružili. In da boste zaupali nam, da se pridružimo vam. <p/> V tem blogu bomo spremljali izzive in uspehe, s katerimi se bomo soočali pri našem delu, trudili se bomo podajati izhodišča za odgovore na te izzive, predstavljali primere dobrih praks v Sloveniji (kdaj bomo pogledali tudi izza plank in predstavljali primere dobrih praks iz tujine). Vsebino bomo soustvarjali z našo sestrsko organizacijo revijo Viva ter seveda z vami. Vabljeni h komentiranju, k širjenju vsebin, predlaganju novih tem ter k aktivnemu vključevanju v njihovo nastajanje. Pišite komu iz naše ekipe, pocukajte nas za spletni rokav na Facebook strani ali preprosto komentirajte spodaj. <p/> Želimo vas slišati in upamo, da se bomo kmalu tudi spoznali. <p/> [ 1 ] Dobesedni prevod bi šel nekako takole: Viva, naj živi dolgo! . Najdemo tudi razlago, da je to moško ime madžarskega izvora. Za nas je Viva predvsem skupnost, ki svoje znanje in vrednote usmerja v krepitev medijskega poslanstva revije Viva, ter z ekipo soustvarjalcev Zavoda Viva pretaka te vrednote in znanja v konkretna dejanja.


Vir ankete, ki je tudi na dnu tega prispevka: Delo. Avtor kolumne: Dejan Steinbuch. Zaradi tega docela nedolžnega otroškega verza bi imeli pred tridesetimi leti njegovi starši lahko probleme. Če velja kult osebnosti in je država proletarska diktatura – in v SFRJ je veljalo skorajda že ustavno načelo, da je proletariat na oblasti – potem se otroci v šolah iz vrhovne instance pač ne smejo delati norca. <p/> Do konca osemdesetih in slovenskih ustavnih amandmajev je namreč veljal tudi 133. člen kazenskega zakonika, ki je inkriminiral svobodo vesti in izražanja. Verbalni delikt je pomenil, da se čez državo, sistem in voditelje ne sme govoriti. Zaradi izjave »Tovariš Tito ima debelo rito«, bi imeli v SFRJ probleme z oblastjo. <p/> Za marsikoga, ki mu je slovenska obsedenost s socializmom in titoizmom tuja, je nepredstavljivo, kako se lahko leta 2012 toliko razumnih ljudi navdušuje nad likom enega izmed tipičnih diktatorjev dvajsetega stoletja. Kajti še pred dvajsetimi leti o Josipu Brozu ni nihče razmišljal.Konec osemdesetih, ko se je začela demokratizacija, bi se posmehovali nekomu, ki bi malikoval maršala ali se celo oblačil v podobne uniforme. <p/> Konec osemdesetih in na začetku devetdesetih ljudem na pamet ni prišlo, da bi objokovali Jugoslavijo, titoizem ali samoupravljanje. Izzivov je bilo preveč, vera v prihodnost močna. Zanimivo je, da v tistem obdobju tudi na Dražgošah ni bilo omembe vrednega dogodka. Govorili so tretjerazredni funkcionarji, zbralo se je nekaj sto ljudi. <p/> Konec osemdesetih in na začetku devetdesetih je titoizem v Sloveniji izumrl. <p/> Potem pa se je nekaj začelo spreminjati na začetku novega tisočletja. Dražgoše so nenadoma dobile povsem nov sijaj in veljavo. Postale so nekakšno vrednostno središče ortodoksnega, predmodernega in kvazipartizanskega političnega zborovanja, namenjenega mobilizaciji skrajno levičarskega volilnega telesa. V luči zgodovinskih dejstev so Dražgoše postale Lažgoše. <p/> Na širši, družbeni ravni se je začela dogajati reinterpretacija titoizma in zgodovine v Jugoslaviji. Namesto da bi zgodovinarji osvetlili vse like tedanjega časa – izjemo je napravil kvečjemu profesor Jože Pirjevec z biografijo Tito in tovariši – in pošteno povedali, da je imela Slovenija do južnih bratskih republik napol kolonialen odnos (ne, tega Slovenci nikoli ne bodo priznali), se je utrgal plaz amaterskih interpretacij naše herojske zgodovine. <p/> Nenadoma smo postali edini narod, ki je ohranil tradicijo titoizma. Samo v Sloveniji je odnos do Josipa Broza izrazito pozitiven, spomini na SFRJ pa svetli in nostalgični. <p/> Iz česa to izhaja, zakaj je tako? <p/> Bržčas iz naše socialne patologije. Kajti tudi drugi, bistveno večji in bolj zgodovinski narodi, ki imajo zgodovinske travme 20. stoletja, se soočajo s podobnimi problemi pri vrednotenju svojih psihopatskih voditeljev – in sicer ne glede na stopnjo njihove avtokratskosti. Španci, denimo, s Francom. Pa je bil Franco vsaj tako benevolenten diktator kot naš Tito. <p/> Italijani niso razčistili z Mussolinijem. Tudi zaradi grozljivo nekorektnega izobraževalnega sistema, ki še zdaleč ni vzpostavil pravšnje mere kritične distance do obdobja fašizma. <p/> Rusi znova oživljajo kult Gruzinca Stalina. Tudi pri njih se čudaki oblačijo v prav takšne uniforme, kot jih je nosil generalissim z brki, in hodijo naokoli, nagovarjajo ljudi, nastopajo na obskurnih in manj obskurnih prireditvah, ščipajo otroke v lica in govorijo, da so Stalin. <p/> Bolno. Toda v družbah, ki niso razčistile s svojimi travmami in strahovi, se to dogaja. Med Rusiji in Slovenijo ni tako velikih razlik glede tega. <p/> Edino Nemci ne morejo odkrito podoživljati Hitlerja (razen desnih skrajnežev, katerih politično delovanje pa so v glavnem prepovedano), ker so jih zahodni zavezniki poslali skozi proces denacifikacije. Avstrijci so se temu izognili, zato se jim je zgodil Haider. <p/> Pri Slovencih je problemov več. O tem sem že pisal. Slabša ko je sedanjost, lepši so spomini na preteklost. Ker biološke povezave s titoizmom pri mlajših generacijah pač ne more biti, se krepi institucionalizirana nostalgija po starih časih. To pa ni več nedolžna šala, ki jo zganja nek Godnič. Obujanje spominov na Dan mladosti in titoistično štafeto je fenomen per se. Je še en dokaz več, kako izgubljena, brezidejna in prededipalna je naša »liberalna« in »demokratična« družba. <p/> Da ne bo nesporazuma: kult Tita, Franca ali Mussolinija naj ljudje mirno gojijo pri sebi doma, zaradi mene tudi v kleti. V svojem zasebnem življenju naj zganjajo, karkoli želijo. Ne morejo pa tega početi javno ali celo v okviru javnih institucij. <p/> Si predstavljate, da bi objokovali titoizem počeli leta 1988 ali 1992? Jasno da ne. Takrat so to počeli le redki radikalci. Večina Slovencev je bila srečnih, da smo se pobrali iz SFRJ in rešili revščine propadajoče države. <p/> Zakaj je torej danes občutek drugačen? Zaradi gospodarskih in socialnih razmer? Gotovo, srednji sloj je že ali pa bo kmalu obubožal, vedno več ljudi živi na pragu revščine in v takšnih kriznih razmerah je obujanje spomina na čase, ki se jih večina ljudi niti ne spomni več, veljajo pa za socialno pravične (nihče ni bil lačen, vsi so bili zaposleni in podobne krilatice), po svoje razumljivo. Toda le v družbi, ki ji do zrelosti manjka še precej. Le v državi, ki se ne zaveda temeljev svoje državnosti. <p/> Malikovanje titoizma in kulta osebnosti nista iracionalna, kot to marsikdo misli. Po mojem gre vse skupaj v kontekst slovenske socialne patologije. Živeli smo materialno in socialno relativno lagodno življenje v SFRJ. Partijska elita sploh. Ko se je sistem sesul, ker je temeljil na ekonomsko nevzdržnih predpostavkah, smo se odločili, da poskusimo s kapitalizmom. <p/> V Sloveniji se kapitalizem ni ravno obnesel. Moj prijatelj, sicer vrhunski deloholik in menedžer, pravi, da zato ne, ker so se Slovenci v Jugoslaviji »balkanizirali« in se jim enostavno ne ljubi več delati. <p/> Verjetno do neke mere to drži. Ključni problem histerije okoli Tita in Dneva mladosti pa lahko v bistvu zelo enostavno identificiramo: kot država nimamo identitete, kot narod nimamo nobene volje in energije. <p/> Res si ne zaslužimo lastne države. In če parafraziram naše ljube titoiste Josip Broz nam je tudi nikoli ne bi dal. <p/> Josip Broz simbolizira socialistično Jugoslavijo po drugi svetovni vojni: obnovo in gradnjo z vojno porušene dežele, socialistično samoupravljanje, upor proti Stalinu in politiko neuvrščenosti. Simbolizira mir in polno zaposlenost. Po drugi strani simbolizira kult osebnosti, Goli otok, obglavljenje liberalcev in povojne poboje. Pod njegovim vodstvom je Jugoslavija uživala v svetu velik ugled, sam pa bo ostal v spominu kot izjemen državnik. <p/> Špela Šipek, urednica <p/> Mislim, da se večina ljudi Tita spominja kot lika poveljnika, ki je partizansko vojsko vodil do zmage nad fašističnim okupatorjem in izdajalci. Simbolizira lik na piedestalu, s pomočjo katerega je PR-stroj promoviral pozitivne vrednote, kot so tovarištvo, bratstvo, izobraževanje, krepitev duha in telesa. In po drugi strani simbolizira zločin nad ubitimi takoj po koncu vojne in preganjanimi političnimi nasprotniki. Tako simbolizira travmo dela slovenskega naroda, ki so jim prednike ubili ali zapirali, in dela slovenskega naroda, ki je ponosen na upor proti fašizmu. Čeprav Josip Broz – Tito v celoti simbolizira preteklost, simbolizira tudi razklanost slovenskega naroda, ki zdaj ni nič manj goreča kot pred dvajsetimi ali šestdesetimi leti. <p/> Janez Furman, župnik <p/> Broz in Kardelj sta nekoč med sprehodom po Brdu prišla do križa in se zazrla v Kristusa. Edi začne razlagati, kako njuno življenje ni bilo zmeraj vzorno, pa sta se vendarle tako daleč povzpela tale siromak pa se je trudil za blagor človeštva in nazadnje pristal na križu. Maršal odgovori: »Edi, ko bova midva umrla, še žebljev ne bodo imeli. « In res, v obdobju njune smrti si težko prišel do žebljev. Preden bo kritična zgodovinska distanca umestila Tita v resnični kontekst njegovega obdobja, se bodo pač lomila kopja o njegovi osebnosti in času, ko je vodil pokojno SFRJ. Zaradi zlorabe in nezrelega gledanja na demokracijo se mnogim obujajo asociacije na maršalov lik kot mitičnega heroja drugi, ki so preživeli Goli otok ali katero drugo represijo, bi postavili spomenik njegovih žrtev. Kljub njegovi glorifikaciji smo vsi skupaj navadni smrtniki. <p/> Nina Ivanič, igralka <p/> Težko objektivno odgovorim na to vprašanje, ker sem kot osnovnošolka ves čas poslušala in se učila o Titu kot o nekom, ki so ga sama dobrota, poštenost, srčnost, sposobnost in še bi lahko naštevala. V naših otroških očeh je pomenil velikega heroja in človeka z velikim srcem. Tako so nas učili, tako smo verjeli. Vsaka stvar pa ima dve plati, tako tudi Titova zgodba. Z leti se je marsikaj razkrilo in ves blišč okrog Tita se je počasi razblinjal. V mojih odraslih očeh zdaj simbolizira nekaj povsem drugega od zgoraj naštetega. Za lepim okvirom se marsikdaj skriva grda in umazana plat. <p/> Jure Apih, publicist <p/> Tito ni eden, Titov je več. Je zagorski ključavničarski vajenec, ki se je brez vsake šole naučil igrati klavir, ki je osvojil medaljo avstrijske vojske v sabljanju in plesal z angleško kraljico na svojem otoku. Je boljševistični agent, ki je skrivnostno preživel Stalinove čistke. Je vodja in maršal edine prave odporniške vojske v drugi svetovni vojni. Je vojni zločinec, odgovoren za največji nesodni poboj ujetnikov in civilistov v Evropi. Je edini voditelj, ki se je upal upreti Stalinu, svoje narode pa popeljati na tretjo pot med socializmom in kapitalizmom, med enoumjem in samoupravljanjem. Je zgodovinski duhovni vodja neuvrščenega sveta, več kot polovice človeštva na njegovem pogrebu se je zbrala tolikšna množica svetovnih voditeljev kot še nikoli poprej. Bil je osat in »ljubičica bela«. Dumasov grof Monte Cristo je vajenec proti njemu. <p/> Irena Prijović, ekonomistka <p/> JBT simbolizira voditelja Jugoslavije. Kaj komu ta simbol pomeni, je odvisno od posameznika. Od tega, kateri generaciji pripada, ali je in kako je živel v tistem času, ali je tujec ali nekdo, ki je nekoč bil Jugoslovan. Odvisno od povzemanja in razlaganja zgodovine. Osebno Tita povezujem z mirnim otroštvom, lastno nevednostjo in neke vrste iluzijo, ki smo jo takrat živeli. <p/> Pravkar sem se vrnila iz Berlina in sem še pod vtisom simbolov razdeljenosti povojne Nemčije tega mesta. Medtem ko so Vzhodni Nemci dolgo časa različno rušili zid in enkrat je tudi fizično padel, smo sami z vojno na prostorih nekdanje države plačali najvišjo možno ceno. <p/> Dr. Samo Rugelj, publicist <p/> Odvisno za koga. Za nekaj starejše generacije je Tito pogosto še vedno simbol »starih dobrih časov«, ko se je živelo bolj brezskrbno, sicer z nižjim standardom in ob političnem enoumju, a brez eksistenčnih strahov. Moji generaciji je Tito pomenil velikega voditelja, ki so nam ga kovali v herojske višave z zgodbami in pesmimi, osebno pa mi je najbolj v spominu ostal po svoji bolezni, zdravljenju na Kliničnem centru in veličastnem pogrebu. Kakšnega posebnega čustvenega odnosa do njega nisem imel več: ko sem nekaj let pozneje v vojski preživel dobro leto v Beogradu, me v Hišo cvetja ni potegnilo, čeprav tja najraje hodijo Slovenci. Za mlade generacije, naše otroke, pa je Tito zgodovinski lik iz učbenika, ki je vodil Jugoslavijo oziroma SFRJ, pri čemer morajo dobro pomisliti, da se spomnijo, kaj ta kratica sploh pomeni.


Občanka je doživela srčni zastoj. Pred prihodom NMP Ljubljana smo gasilci nudili pomoč z temeljnimi postopki oživljanja in z AED.


omron je napisal/a: <p/> Pozdravljeni. Imam sledečo težavo. Računalnik mi ključ zazna, vendar me opozarja, da ga je potrebno sformatirati. Formatiranje sem sicer poskusil, vendar rezultata ni. Ključ sem odprl in pogledal za morebitnimi hladnimi loti, ampak videti je vse vredu. Hvaležen bom vsakega nasveta. Lep pozdrav. <p/> Kaj zdaj, si ga ali ga nisi sformatiral? Če si ga uspešno sformatiral potem rešuj s programi ala Recuva, PCInspector FileRecovery itd. Če ga raziskovalec vidi (da ima dodeljeno črko npr. X) potem v Command Prompt oknu naredi chkdsk z ukazom: chkdsk x: /f Če format ni šel skozi potem povej kaj javi! Ga v DiskManagementu vidiš? Daj sliko. Formatiraj ga s programom Rufus (izberi seveda hitro formatiranje). Nato rešuj podatke. Kateri OS imaš? Poizkusi v drugem, tretjem usb2.0 portu in ne usb3.0 portu itd. <p/> Nisem ga sformatiral, ker mi ga ne pusti. Če pritisnem prekliči se dejansko nič ne zgodi, mi pa oblaček v katerem mi priporoča formatiranje, konstantno utripa v 2 sekundnih intervalih. Če odprem "task manager" in pogledam kaj se tisti čas dogaja, vidim samo kako se ena in ista aplikacija množi. To množenje se začne v trenutku, ko USB priklopim na računalnik in konča, ko ga izklopim. Vse kar sem opisal, se mi dogaja na OS Win 7 Ultimate. Zadevo sem poskusil tudi na XP-ih. Tam se zadeva obnaša malenkostno drugače. Ob priklopu ključa se mi ne izpiše nobeno opozorilo. Računalnik ključ zazna, vendar ob poskusu odpiranja se mi izpiše opozorilo, da je ključ potrebno sformatirati. Tega v XP-ih nisem storil, bom pa tudi tam poskusil tako kot si mi svetoval. <p/> Torej, če nadaljujem od mojega zadnjega posta v tej temi. Ključ sem poskusil sformatirati z omenjenim programom Rufus na obeh OS (Windows 7 Ultimate in XP-ih), vendar brez uspeha. Delovanje ključa sem poskusil tudi na vseh možnih USB portih, kot si mi svetoval. Zadeva se pa obnaša sledeče. Ko ključ priklopim na računalnik in odprem Rufus, mi začne okence od tega programa utripati v 2 sekundnih intervalih. Kljub temu, mi dovoli izbrati "quick format". Potem zaženem formatiranje in čez dobro sekundo se v spodnjem okvirčku programa Rufus izpiše sporočilo "FAILED" v dodatnem oblačku pa "Error: Error while partitioning drive". Podatke sem poskusil rešiti z Wondershare-ovim programom File scavenger. Ob zagonu pregleda, mi je izpisalo "No relevant data found! Please click Options on the right top and unselect Only scan unused sectors when scanning. Then try to scan again". Tudi to opozorilo sem upošteval in skeniranje ponovil. Žal še vedno brez uspeha. Poskusil sem tudi CMD-jevo varjanto z ukazom "chkdsk", a mi pri tem izpiše "The type of the file system is RAW. Chkdsk is not available for RAW drives". <p/> Predvidevan da ti velikost USB ključa kaže napačno ali 0. V tem primeru ni možno formatirati ne v low level formatu ali bilo katerem drugem. Vse kar rabiš je da si preneseš chipgenius program: http://www.usbdev.ru/files/chipgenius/ Ta ti prebere USB ključek, ti z malo sreče napiše kateri je kontroler in kje dobiti tool za ponovno nastavitev kontrolerja. Če ne se da na netu preko vid in pid številke najti tool. Vsi ostali poskusi formatiranja bodo jalovi in je škoda časa. <p/> marko-x je napisal/a: <p/> Če poskusim sformatirati ključ s programom File scavenger, mi pokaže velikost njegovega spomina, vendar mi poleg njega piše Unlocated partition. Če vstavim v računalnik zdrav ključ, mi ponavadi izpiše "Drive F". <p/> Od prvega posta naprej še vedno čakam odgovor, kaj vidi DiskManagement... Ampak ok, zdaj si sam prišel do besede RAW, kar bi se videlo že iz slike DiskManagementa. In navadno je dovolj desni klik na tisto sivo polje, da inicializiraš celotno particijo/velikost ključka nato gre quick format in reševanje podatkov z vsemi naštetimi programi boljše. Če ne gre pa se je dejansko zrušil kontroler. _________________ Največji čar - električar <p/> marko-x je napisal/a: <p/> Uporabil sem chipgenius, ki mi je prebral VID = 090C, PID = 1000. Proizvajalec je SMI Corporation, oznaka čipa pa SM3267L-AC. Software za omenjeni mikrokontroler še iščem. Ko bo kaj novega, poročam. <p/> Si bom kar sposodil to temo. Kako lahko formatiram USB ključ ki je zaščiten pred pisanjem? Ne rabim nobenih podatkov, samo da je čist- imam XP-je. Pa prosim brez smeha ker je za mano naporen dan... _________________ Dela kot švicarska ura-samo pokvarjena <p/> Objavljeno: Ned Jun 26, 2016 3:50 am Naslov sporočila: <p/> laura je napisal/a: <p/> Kateri model ključka je to? Ima pri strani kako mikro stikalce? Vsebino na njem vidiš? Nekaj znanih primerov: Ker imaš XP-je delaj z uporabnikom, ki ima admin pravice ! 1. Če usb ključek lahko prebereš poizkusi v CommandPromptu z ukazom: attrib -r x:\*.* (če je x: črka, ki je dodeljena USB ključku) stikalo -r datotekam na ključku odstrani skrit atribut (če ga seveda imajo) Nato test. 2. Poizkusi v varnem zagonu (vstavi ključek in ob vklopu kompa stiskaj F8, izberi Safe Mode with Command Prompt), ko prideš v ukazno vrstico odtipkaj: format x: (če je x: črka, ki je dodeljena USB ključku) Mogoče tu prime klasičen format. 3. Štartaj Regedit (z admin pravicami) in razčleni vnos: HKEY_LOCAL_MACHINE\SYSTEM\CurrentControlSet\Control\StorageDevicePolicies nato dvoklik na "WriteProtect" in vpiši 0 (nulo). Če ključa "WriteProtect" ni, ga skreiraj; označi StorageDevicePolicies, desni klik, izberi New Dword, vpiši Write Protect in Enter, nato kot prej vpiši nulo. Shrani, restartaj sistem ter test. 4. Poizkusi s programom KillDisk, ki je primarno namenjen brisanju in ga prepiše z ničlami (v programu izbereš tvoj usb ključek, označiš "Select for Wipe/Kill", izbereš "Kill", dovolj bo "One Pass Zeros", vpišeš geslo "erase-all-data" in ga začne glodat. Zna se tudi ogreti kar konkretno. 5. Poizkusi format v LInux sistemu ... Enega trdovratnega Kingston DataTraveler sem lahko sformatiral samo s proizvajalčevim programom Kingston Format Utility. Prej sem se mučil od HP USB format toola do ni da ni. _________________ Največji čar - električar <p/> Za model ne vem, je brez stikal, vsebino- PDF- vidim. Velik je 20Mb , vendar mi pride prav za kake male "prčkarije", predvsem sem se pa hotel naučiti kako se to dela (brisanje zaščitenega)- za drugo imam drugega 16Gb. Do zdaj sem poskusil samo : My computer-Drive E-desni klik-format, pa mi napiše da je disk zaščiten pred pisanjem. Zdaj bi poskusil z attrib -r, vendar ne vem kako priti v CommandPrompt (ne prek varnega zagona) _________________ Dela kot švicarska ura-samo pokvarjena <p/> Start---> Zaženi in v polje vpiši: cmd , ki odpre CommandPrompt okno ("DOS" ukazno konzolo) in tam vpiši potem: attrib -r X:\*.* _________________ Največji čar - električar <p/> Evo sem šel iz varnega zagona s CommandPrompt. V cmd.exe sem šel z ukazom attrib -r E:\*.* rezultat: cannot change attribute... Potem sem poskusil format E: rezultat: cannot format drive... Zdaj me pa res že zanima kaj ima ta mali stvor v sebi. Bom šel še naprej po tvojih nasvetih. _________________ Dela kot švicarska ura-samo pokvarjena <p/> Sam sem za nekaj podobnega uporabil Check Flash. Zagnal sem test in ga po nekaj trenutkih ustavil. Na ta način sem dovolj poškodoval particijo, da so Win7 nato videli prazen disk brez particij. Program je bilo potrebno zagnati kot administrator. _________________ Ko bom velik trol, bom moderator. Kdor ni skregan, ni Slovenc ! <p/> Poskusil sem s prvim programom, ki se nahaja na tej strani, ki si mi jo posredoval. Ob pritisku na tipko "Scan USB" mi v horizontalne okvirčke izpiše vse živo. Se pravi, program vidi oznako, kapaciteto ključa, VID, PID, itd. Ko pa pritisnem tipko Start (Space Key), mi čez nekaj sekund javi v okvirčku z imenom "Status" "Initial parameter fail (0F) (FlashID not found in DBF database)".


IZKORISTITE PRILOŽNOST za jasnost in vpogled v barve vaše duše in pri tem razrešite še težave v odnosih, zgradite trdno samozavest, vzpostavite notranji mir, okrepite svoje talente ter naredite POZITIVNE SPREMEMBE v življenju. <p/> Steklenička 78 – Temenska osvoboditev <p/> Osnovna tema: Od zgoraj na zemljo prihaja silna moč, da pomaga človeštvu. <p/> Glavne lastnosti: Duhovna oseba, ki je spoznala in sprejela svoj življenjski namen in nalogo. Spoznala je, da je življenje božansko in naš največji učitelj, še zlasti kar se tiče srčnih zadev. Telo, um in duša so združeni eno. Vedno je ob pravem času na pravem mestu. Največji dar te osebe je njena neuničljiva volja. Vseeno pa ostaja skromna in ponižna, v najboljšem pomenu besede. Kombinacija neverjetne preobrazbe. <p/> Možni izzivi: V sebi bi znala nositi žalost, ki kar kliče po osvoboditvi. Le s težavo vidi svojo senčno stran. V življenju je mogoče doživela ekstremne izgube in zmage. Počuti se zelo izkušeno, zato ji primanjkuje svežine. Materialne zadeve bi ji znale popolnoma zasenčiti duhovni del življenja. <p/> Duhovna raven: Pomaga razumeti zakon karme. V meditacijo in molitev vnaša jasnost in moč koncentracije. Omogoči razumevanje tega, da pomoč drugim prinaša globlje zadovoljstvo. Stimulira delovanje tretjega očesa. <p/> Mentalna raven: Ozaveščanje, da si s programiranjem svoje podzavesti sami ustvarjamo pogoje okoli sebe. Prebuja zavedanje. Tako lažje opustimo neželene vzorce. Pomaga pri transformaciji vzorcev na mentalni ravni. <p/> Čustvena raven: Po obdobju žalovanja se vrača sreča. Podpira pri delu na sebi. Pomaga pri preobčutljivosti, potrtosti in v vseh vrstah prehodnih obdobij. <p/> Afirmacija: Na vsa področja svojega življenja privabljam voljo in moč.


V 2. KROGU DERBI MED CALTICOM IN MARIBOROM <p/> V petek se bo z dvema tekmama v ženskem delu nadaljevala Sportklub prva odbojkarska liga za sezono 2020/21. Odbojkarice ta konec tedna čakajo tekme tretjega, odbojkarje pa drugega kroga. V ospredju bo derbi med Calcit Volleyem in Merkur Mariborom. <p/> Odbojkarice bi tekmo drugega kroga morale odigrati že sredi tega tedna, a je zaradi priprav kadetske reprezentance, ki v nedeljo potuje na evropsko prvenstvo, prišlo do zamika kroga, ki ga bodo nekatere ekipe odigrale še v septembru, druge pa v oktobru.


Kondomi Pasante Ribs & Dots so prekriti s številnimi izboklinicami in obročki, ki povečujejo spolni užitek. Narejeni so iz naravnega lateksa, transparentni, ergonomsko oblikovani in dodatno lubricirani, na koncu pa imajo rezervoarček.


Na logaški Blagomix racing park smo minuli petek in soboto v okviru Paralelnega relikrosa spustili osem agresivnih drifterjev, ki so se potili v neposredni borbi eden proti drugemu, kar je letos na tekmovanjih sicer rezervirano za superfinaliste Avto magazin Drift pokala 2007. Bilo je pestro! <p/> Že zviti nasmeh Dušana Lukiča mi je dal vedeti, da bo šlo za akcijo, povezano z driftom. Naloga je bila še zanimivejša: najti drifterje, ki se bodo na nož udarili eden proti drugemu. Zakaj pa ne, za akcijo smo vedno! Pogled na tabelo v skupni razvrstitvi AM Drift pokala po 2 tekmovanjih nam je dal ogrodje borcev, ki smo ga dopolnili še s par posamezniki po našem izboru. In ni nam bilo žal. Kot tudi ne tekmovalcem. Še najbolj so se v svoji govorici na treningih pritoževali avtomobili, ki so jih Cimerman, Žvan & Co nekajkrat pobliže spoznali drugega z drugim. A do velikih (in neločljivih) " ljubezni " ni prišlo, saj je na srečo prevladovala predvsem platonika;). . Na samem tekmovanju je bila zgodba povsem drugačna. Skoraj profesionalna in sinhronizirana drsenja z malo napakami ter navdušeno občinstvo. Po koncu je večkrat odmeval klic: " Še kdaj! ". Upamo tudi mi, seveda v obliki tekmovanja v koledarju Avto magazin Drift pokala. . Gladiatorji, pripravite se! <p/> P.S. Kljub temu, da je bil to revijalni nastop, velja omeniti zmagovalca: Edis Kudić. Čestitke. <p/> Komentiraj: <p/> Anketa


L eopoldov muzej na Dunaju je napovedal, da bo prodal eno ključnih del avstrijskega slikarja Egona Schieleja, da bo pokril stroške za svojo lanskoletno pridobitev, Portret Wally istega umetnika. Schielejevo platno iz leta 1914, naslovljeno Hiše s pisanim perilom (Häuser mit bunter Wäsche), bo prihodnji mesec dal na dražbo v Londonu. <p/> V muzeju so Schielejevo platno, ki ga bodo dražili 22. junija pri avkcijski hiši Sotheby ’ s v Londonu, ovrednotili na 30 milijonov evrov, menijo pa, da bi lahko zanj iztržili tudi več in morda dosegli rekord za Schielejevo delo. <p/> Pri Sotheby ’ s so sliko ocenili za “ eno najbolj pomembnih Schielejevih del ”, po njihovem mnenju naj bi bilo vredno od 24 do 33 milijonov evrov. <p/> Leopoldov muzej bo izkupiček porabil za “ Wally ”, ki jo je lani kupil za 14,8 milijona evrov po večletnem pravdanju z družino njenega prejšnjega lastnika. Zanjo je moral vzeti posojilo, poročajo tuje tiskovne agencije.


PRIJETNO DRUŽENJE Z IZMENJAVO RABLJENIH OBLAČIL, IGRAČ IN KNJIG <p/> Mreža za spodbujanje kvaliteteodnosov in življenja v Posavju, v kateri nastopajo Zavod EMMA, Zveza prijateljev mladine Krško, Zakonski in družinski inštitut Novo mesto in Krško, Pokrajinska zveza društev upokojencev Posavja – PZDU Posavje, Ozara Brežice, Zveza ekoloških gibanj Slovenije – ZEG, Posavska regionalna stična točka za nevladne organizacije – PRSTaN in Rdeči križ Sevnica, je včetrtek, 19.4.2012 v Dvorani v parku Krško priredila čajanko s posebnim pomenom: prijetno druženje z izmenjavo rabljenih oblačil, knjig in igrač. <p/> Namen srečanja, ki je bil druženje, navezovanje novih poznanstev, premagovanje odtujenosti in ekološkaozaveščenost, je bil dosežen, saj se je skozi celotno popoldne izmenjalo veliko število ljudi, ki so takšno druženje pozitivno ocenili in pozdravili z upanjem na nadaljevanje takšnih dogodkov. Privarčevanih je bilo naravnih virov za 200izmenjanih izdelkov ponovne uporabe. Zavedamo se pomena povezovanja in združevanja moči različnih organizacij, socialnih in ekoloških, v skupnem prizadevanju za nenasilno družbo. Zavod EMMA se bo še naprej trudil s podobnimi idejami in spodbudami, saj je bila ta čajanka dober začetek in nam bo služila kot dokazilo, da se iz mnogo majhnih koščkov lahko naredi velik uspeh.


Astro projektor <p/> Cena za kos (Kos): €34.90 <p/> Astro projektor je lahko poučno darilo za otroke ali odrasle,saj bo vsako sobo spremenil v pravi mali planetarij. Velikost projeciranih ozvezdij je do enega metra. Astro projektor vam omogoča izbiro med projeciranjem 24 slik, od planetov do oyveydij ki jih je posnel Hubblov teleskop. Prav tako vam omogoča projeciranje gibljivih ozvezdij na strop in stene, kar bo pričaralo vzdušje pravega planetarija. <p/> Velikost: Višina 25 cm <p/> Premer 15 cm. <p/> Število komentarjev:


V diplomskem delu je predstavljena nova vpenjalna priprava varilnega robota. Diplomsko delo je praktičen projekt. Z izbrano temo želim rešiti problem vpenjanja pri varjenju stebrov v podjetju Arcont. V podjetju varijo še na stari vpenjalni pripravi, pri kateri prihaja do veliko težav. Težave so pri vpenjanju, praktičnosti, ergonomiji, predvsem pa pri doseganju toleranc. Problemi pri tolerancah nastajajo zaradi slabih toleranc polizdelkov. Bistvo diplomske naloge je izvedba takšne vpenjalne priprave, pri kateri se profili ne poravnavajo enostransko, ampak se centrirajo na sredini. Napake se porazdelijo na obe strani, zaradi tega končni izdelek ostane v mejah toleranc. Model vpenjalne priprave je razvit s pomočjo modelirnika Solid Edge V19. Narejena je celotna tehnična dokumentacija.


JEDILNIK <p/> Iskalnik <p/> Poglavitni cilj projekta Najdi svojo službo je bil aktivno sodelovanje šole z gospodarstvom, dijaki so se seznanili s smernicami gospodarskega razvoja kraške regije v prihodnosti, ter z razvojem in potrebami obstoječih podjetij in zato k usmerjanju mladih k ciljnemu izobraževanju za potrebe delodajalcev. <p/> Projekt Najdi svojo službo je v okviru razpisa Skriti zaklad v šolskem letu 2003/04 odobrilo Ministrstvo za šolstvo in šport Republike Slovenije. Projekt je trajal dve šolski leti.


JEDRO: Seštevka dveh zavarovalnin iz dveh zavarovalnih pogodb ni mogoče upoštevati, ker pomeni vsaka od zavarovalnih pogodb samostojno dejansko in pravno podlago spora. Ker nobeden od zahtevanih zneskov ne presega revizijskega praga, revizija ni dovoljena. <p/> IZREK: Revizija se zavrže. <p/> OBRAZLOŽITEV: Tožnik je zahteval plačilo zavarovalnine na podlagi dveh zavarovalnih pogodb. Iz naslova dodatnega nezgodnega zavarovanja, sklenjenega hkrati z obveznim avtomobilskim zavarovanjem, je zahteval plačilo 700.000 SIT, iz naslova kolektivnega nezgodnega zavarovanja pa 955.603 SIT. Tako je s primarnim tožbenim zahtevkom uveljavljal plačilo 1,655.603 SIT, s podrejenim tožbenim zahtevkom pa še plačilo 700.000 SIT na podlagi prve pogodbe in 5.356 EUR na podlagi druge pogodbe, v kateri je bila zavarovalna vsota opredeljena v DEM. Sodišče prve stopnje je razsodilo, da mora toženec plačati tožniku 170.000 SIT, v presežku pa je primarni tožbeni zahtevek zavrnilo in še odločilo o pravdnih stroških. Sodišče druge stopnje je tožnikovi pritožbi le delno ugodilo tako, da je spremenilo stroškovno odločitev, sicer pa jo je zavrnilo in potrdilo prvostopenjsko sodbo. <p/> Revizija je bila dostavljena Vrhovnemu državnemu tožilstvu Republike Slovenije in vročena toženki, ki nanjo ni odgovorila. <p/> Revizija ni dovoljena. <p/> Po določbi drugega odstavka 367. člena Zakona o pravdnem postopku (Ur. l. RS, št. 73/2007 ZPP - UPB3) je revizija v premoženjskih sporih dovoljena, če vrednost izpodbijanega dela drugostopenjske sodbe presega znesek 4.172,926 EUR (prej 1,000.000 SIT). Tožnik je kot revizijsko vrednost spora navedel znesek 1,485.603 SIT (sedaj 6.199,31 EUR), vendar taka opredelitev za ugotovitev revizijske vrednosti spora ni pravilna. Gre namreč za seštevek dveh zneskov, s katerima v pravdi ni uspel: zavrnjenega zneska 530.000 SIT (sedaj 2.211,65 EUR) iz naslova prve zavarovalne pogodbe, ki jo je sklenil sam, in celotnega zavrnjenega zneska 955.603 SIT (sedaj 3.987,66 EUR) iz naslova kolektivnega nezgodnega zavarovanja. Seštevka ni mogoče upoštevati zato, ker je vsaka zavarovalna pogodba samostojna, sklenjena ob različnih časovnih okoliščinah in z različno vsebino, zato pogodbi pomenita tudi različno dejansko in pravno podlago spora. Ker ni izpolnjen pogoj iz prvega odstavka 41. člena ZPP v zvezi z 39. členom ZPP za seštevanje revizijsko spornih zneskov, je treba po drugem odstavku istega člena upoštevati vrednost vsakega posameznega zahtevka. <p/> Nobeden od navedenih zneskov ne presega revizijskega praga. Zato je revizijsko sodišče na podlagi 377. člena ZPP o tožnikovi nedovoljeni reviziji odločilo kot v izreku tega sklepa, ki zajema tudi odločitev o tožnikovih priglašenih revizijskih stroških.


5 nasvetov za mlade podjetnike: Domen Česnik – Zabec.net <p/> O tem, katerih 5 nasvetov bi dal mladim podjetnikom, smo tokrat povprašali izkušenega podjetnika Domna Česnika. Pod njegovim vodstvom se je podjetje Žabec prelevilo iz majhne in neznane agencije v takšno, ki ima v vseh svojih tržnih nišah pomembno vlogo v slovenskem prostoru. <p/> Nikoli ne veži večine posla na eno stranko – čeprav je to mnogokrat lažje, se s tem izpostavljaš odvisnosti od ene stranke in podjetje spravljaš v slab položaj. Če imaš možnost, najdi celo dva ločena posla: enega B2B in enega B2C. Idealno pa posle loči še po več državah. <p/> 2. Delaj s srcem <p/> Če ne uživaš v tem kar delaš, končaj, ker ti bo manjkalo energije za "vleči" naprej. <p/> 3. Ni vsaka stranka vredna energije <p/> Velike stranke niso vedno mana iz neba. Ceni stranke, s katerimi lepo sodeluješ in delaš, saj bo delo obema v zadovoljstvo in bo hitreje opravljeno. Presenečenje sledi – take stranke so ponavadi celo bolj profitabilne! <p/> 4. Načrtuj finance <p/> Če obvladuješ finančni tok, lahko vnaprej predvidevaš težave in možnosti za investicije. Sam sem na začetku uporabljal preprosto Excel tabelo s pričakovanimi prihodki in odhodki. Vedno je mogoče doseči dobre pogoje, če poveš točno kdaj bo plačano in ti stranke zaupajo. <p/> Zaslužen denar od podjetja ni tvoj! Investiraj ga v podjetje in ne vase. Pa kaj, če imaš nizko plačo – tvoja naloga je zagotoviti rast podjetja in šele kasneje tvoje denarnice. To bo zagotovilo podjetju rast in dolgoletni obstoj.


Iščemo spodnjih 10 ljudi. Koliko jih najdeš? Preveri svoj vid in preveri rezultat. :) <p/> -9 -10 ljudi <p/> Bravo! Tvoje zaznavne sposobnosti so izjemne. Res imaš izostren vid, ali pa preveč časa. Verjetno pa si tudi zelo tekmovalen/a :) - 6 do 8 ljudi <p/> Ni slabo. Očitno si se naspal/a in te delo ter obveznosti še ne priganjajo dovolj, da ne bi malce dlje časa gledal v fotko. Pazi, šef gre! :) <p/> - 3 - 5 ljudi <p/> Morda še nisi povsem zbujen/a, ali pa ti primanjkuje kofeina. Pomani si oči in poskusi znova. Če bi ti iz denarnice padlo 9 kovancev po 2 EUR, bi verjetno skušal najti vse, kajne? :) <p/> - 1 - 2 človeka <p/> Spiš. Druge razlage ni. Priporočamo kavo in več dobre glasbe. :) <p/> Zdaj pa le spočij oči, verjamemo, da jih je tole dolgo opazovanje fotke in iskanje skritih človečkov pošteno utrudilo. :)